Alfasigma akan memperluas jejak digitalnya

Online doctorAsyou, sebuah platform web yang dikhususkan sepenuhnya kepada pakar perubatan

Laman web ini mengoptimumkan penyelidikan pada pangkalan data perubatan yang paling penting dan berwibawa seperti Pubmed, ICTRP dan ClinicalTrials.gov.

Sebuah bidang yang benar-benar baharu yang menawarkan kursus-kursus dalam talian kepada pakar perubatan tentang beberapa topik berbeza

BOLOGNA, Itali, 29 Januari 2021 /PRNewswire/ — Alfasigma baru-baru ini telah melancarkan beberapa aktiviti digital yang mengembangkan kehadiran web dan meningkatkan perhubungannya di seluruh dunia.

doctorAsyou – dalam talian di www.doctorasyou.com – ialah sebuah portal web yang dikhususkan sepenuhnya kepada pakar berubatan dalam dua bidang utama: penyelidikan saintifik dalam talian dan pembangunan latihan perubatan.

Pangkalan data laman web tersebut mengoptimum dan memudahkan proses penyelidikan dalam talian tentang maklumat perubatan saintifik untuk pengemaskinian yang berterusan, yang diperlukan untuk berhadapan dengan keputusan klinikal dengan cara terbaik.

Pangkalan data tersebut dikemas kini setiap hari dan menghasilkan sejumlah kira-kira 30 juta abstrak serta menggabungkan tiga pangkalan data yang paling berwibawa di dunia seperti Pubmed, ICTRP  dan ClinicalTrials.gov.

Pangkalan data yang komprehensif ini dapat menemukan artikel dan penyelidikan asal, memastikan pengguna mendapat maklumat mutakhir tentang perkembangan kesihatan dan perubatan untuk terus maju dan meningkatkan penjagaan pesakit. Ia juga boleh berfungsi sebagai perpustakaan maya, berguna untuk  menguruskan semua penerbitan dan carian minat yang disimpan dalam folder berbeza. doctorAsyou memberi tumpuan kepada maklumat klinikal secara langsung, malah ia menyaring keluar jenis dokumen yang tidak berkaitan daripada PubMed (contohnya video, editorial, buku) dan menambah baik dengan sumber-sumber lain.

Pier Vincenzo Colli, Ketua Pegawai Eksekutif Alfasigma menyatakan: “doctorAsyou ialah sebuah pelaburan relevan yang telah dilakukan oleh Alfasigma yang memberi manfaat kepada komuniti saintifik global untuk memudahkan kerja penyelidikan dan pembangunan perubatan profesional penjagaan kesihatan yang berterusan. Ia merupakan satu lagi langkah penting dalam transformasi digital kami yang dikhususkan sepenuhnya untuk berkhidmat kepada pakar perubatan dan penyelidik di seluruh dunia. Skop ini melangkaui fokus kami dalam bidang gastrousus, vaskular dan terapeutik reumatologi kerana projek ini juga selaras dengan usaha tanggungjawab sosial korporat kami dalam menyokong penyelidikan dan pembangunan dalam semua bidang saintifik.”

Bidang kedua terdiri daripada program latihan peringkat tinggi yang dapat memajukan kerjaya profesional dan membangun keyakinan pengguna dengan pengalaman belajar berorientasikan tindakan selama 3 hingga 6 bulan yang terdiri daripada kursus kohort dan mampu diri yang direka dan diajar oleh komuniti pakar global. Aktiviti pendidikan disampaikan dalam pelbagai format yang bermatlamat untuk mempermudah tumpuan perhatian dan mengingat segala yang dipelajari. Pada masa yang sama, kursus-kursus tersebut boleh diikuti pada bila-bila masa dan di mana-mana sahaja. Sejumlah topik diajar yang merangkumi Writing in Science, Medication Adherence Definition, Tools, & Statistics, Internet of Medical Things in Healthcare, Communication Skills For Surgeons, A Data-Driven Approach to Improve Patient Care dan lain lain lagi.

Maklumat lanjut.

Pubmed mempunyai lebih 30 juta petikan untuk bahan bacaan bioperubatan daripada MEDLINE, jurnal sains hayat dan buku-buku dalam talian. Petikan dan abstrak PubMed merangkumi bidang bioperubatan dan kesihatan yang meliputi cabang sains hayat, sains tingkah laku, sains kimia dan biokejuruteraan.

ICTRP: International Clinical Trial Registry Platform ialah suatu perkhidmatan yang disediakan oleh Pertubuhan Kesihatan Sedunia (WHO) untuk memastikan maklumat tentang percubaan klinikal dapat diakses oleh semua yang terlibat dalam membuat keputusan untuk penjagaan kesihatan.

Clinicaltrials.gov: ia merupakan pangkalan data kajian klinikal yang dibiayai secara awam dan persendirian yang dijalankan di 50 buah negeri dan di 216 buah negara. ClinicalTrials.gov ialah sebuah sumber yang disediakan oleh Perpustakaan Perubatan Negara A.S.,  yang mempunyai sekitar 350,000 kajian penyelidikan.

Tentang Alfasigma

Alfasigma yang dimiliki secara persendirian dan merupakan salah satu syarikat farmaseutikal Itali terkemuka yang terdapat di lebih 90 buah negara melalui pengedar dan anak-anak syarikat serta mempunyai sekitar 3,000 orang tenaga kerja, makmal R&D dan 5 buah kilang pengeluaran.

Di Itali, Alfasigma merupakan peneraju pasaran bagi produk preskripsi yang boleh didapati dalam pelbagai bidang terapeutik penjagaan primer selain fokus yang kukuh terhadap gastrousus. Alfasigma juga menghasilkan dan memasarkan produk swapengubatan, nutraseutikal dan makanan tambahan.

Maklumat lanjut boleh didapati di laman web korporat https://www.alfasigma.com

Logo – https://ering.com.my/wp-content/uploads/2021/01/alfasigma-akan-memperluas-jejak-digitalnya.jpg

Keywords: Biotechnology Computer/Electronics Health Care/Hospital Multimedia/Online/Internet New products/services

Source: PRNEWSWIRE


Honor Perkenalkan 3 Teknologi Pertama Dunia – Kamera Utama 48MP, Honor All-View Display & Link Turbo

Berikutan kejayaan besar yang dicapai menerusi kehadiran teknologi GPU Turbo, Honor sekali lagi menggegar dunia gajet dengan memperkenalkan tiga lagi teknologi baharu – kamera utama 48MP, Honor All-View Display dan Turbo Link.

Artikel Berkaitan: Nantikan Kemunculan HONOR View 20 Yang Akan Mengagumkan Anda

Honor memperkenalkan kamera utama dengan resolusi tinggi iaitu 48MP dengan sensor Sony IMX586 bagi menandakan era baru dalam dunia fotografi telefon pintar. Ia merupakan yang pertam di dunia hadir dengan lensa definisi tinggi bagi menyampaikan imej berkualiti dengan butiran lebih baik walaupun dizum.

Berikut contoh gambar yang diambil dari lensa sensor 48MP, klik untuk melihat imej pada saiz sebenar:

Ia turut diselitkan dengan kuasa pengkomputeran AI bersama pemproses grafik yang disokong oleh dual-ISP dan dwi-NPU cipset Kirin 980 yang mana secara automatik akan melaksanakan pemproses imej berbilang sekaligus menghasilkan kualiti dan kejelasan foto yang tidak dapat ditandingi.

Honor memberikan tahap pengalaman paparan penuh yang terbaik dengan pengenalan teknologi HONOR All-View Display. Pengenalan ini jelas menunjukkan Honor begitu berdedikasi dalam evolusi paparan penuh.

Memahami kehendak pengguna, Honor telah mendefinasikan semula pengalaman telefon pintar dengan pengenalan Link Turbo.

Disokong dengan teknologi AI, Turbo Link secara automatik akan menganalisis peranti dan keadaan rangkaian untuk beralih dengan lancar – antara Wi-Fi atau 4G. Selain itu, ia juga meningkatkan kelajuan muat turun secara serentak menggunakan kedua-dua rangkaian.


Celcom Tawar iPhone XS, XS Max & XR Pada Harga Rendah

Sama seperti U Mobile dan Maxis, Celcom juga tidak ketinggalan menawarkan tawaran hebat memiliki telefon pintar terbaharu keluaran Apple iaitu iPhone XS, iPhone XS Max dan iPhone XR dengan harga yang lebih rendah tetapi berkontrak. Tawaran yang tersedia adalah seperti di bawah :

Untuk butiran lanjut, sila layari laman web rasmi Celcom.


Kitchen Stories

Digunakan oleh berjuta-juta orang, Kitchen Stories menawarkan anda peluang untuk mengasah kemahiran memasak, menemui resipi baru dan inspirasi memasak dari resipi bertaraf bintang. Resipi di dalam Kitchen Stories dilengkapi gambar dan aturan langkah dalam bentuk video, semua percuma untuk anda.

Sistem navigasi yang mudah juga akan membuatkan rancangan memasak anda lebih teratur, contohnya anda mulakan carian dengan asas utama masakan anda seperti pasta, kemudian aplikasi ini akan memaparkan pelbagai pilihan pasta yang boleh anda cuba. Di samping itu anda juga boleh melihat komen dari ahli komuniti yang telah mencuba resipi tertentu, dari situ anda boleh mendapatkan tip modifikasi dan juga idea-idea baru.

Muat Turun

Android

iOS


Pertandingan Dan Bengkel Fotografi Anjuran OPPO

Bagi meraikan tahun yang besar untuk fotografi mudah alih, terutamanya pada peranti telefon pintar, OPPO akan menganjurkan peraduan fotografi yang menawarkan pelbagai hadiah kepada anda semua. Untuk mengambil bahagian, anda boleh pergi ke Facebook OPPO semasa tempoh peraduan berlangsung dari 5 April 2017 sehingga 21 April 2017 (sehingga jam 3 petang). Semua gambar yang dihantar mestilah diambil menggunakan peranti pintar OPPO.

Bersama-sama dengan peraduan ini, OPPO Malaysia akan menganjurkan bengkel fotografi bagi meningkatkan kemahiran fotografi mudah alih para pengguna OPPO. Bengkel ini akan dikendalikan jurugambar terkenal seperti Kim Teoh, Asmady dan Keda.Z. Terdapat tiga sesi bengkel fotografi yang akan diadakan di Cafe de Flore, stesen Johor Bahru (8 April 2017), 163-D-6-20, OPPO Concept Store, Gurney Paragon Mall (15 April 2017) dan Stesen Kuala Lumpur (lokasi akan diumumkan, sila rujuk kepada OPPO Facebook Official Page) pada 29 April 2017.

Peserta boleh menghantar karya mereka, bersama-sama dengan penerangan foto untuk oppor9s.photography@gmail.com. Keputusan akan diumumkan pada 22 April 2017, hanya pemenang sahaja akan dimaklumkan.


realme Narzo 30 Bakal Dilancarkan Pada 18 Mei Ini!!!

Berita baik buat peminat realme apabila mereka telah mengumumkan bakal melancarkan satu lagi peranti baharu yang dikenali sebagai realme Narzo 30 bagi pasaran tempatan.

Peranti ini bakal dilancarkan pada 18 Mei ini di Laman Facebook realme malaysia Pada jam 12 tengahari.

Buat masa ini, tiada sebarang maklumat tertiris mengenai peranti ini. Jadi, sama-sama kita nantikan ketika ia dilancarkan pada minggu hadapan!


Digi Perkenal Digi Postpaid Smart Bundle Edisi Khas Pagi Petugas Barisan Hadapan!!!

Digi menghargai semua petugas barisan hadapan bagi melawan pendemik Covid 19 ini. Justeru, mereka telah memperkenalkan Digi Postpaid Smart Bundle Edisi Khas yang mana ia ditawarkan sehingga 30 November.

Menariknya, pelan ini membolehkan pekerja di barisan hadapan ini mendaftar sendiri dan menikmati tawaran yang hadir pada pelan ini.

Beberapa syarikat telah disenaraikan untuk memohan pelan ini antaranya Aeon, Shopee, Tesco, MyEG, Proton, 7-Eleven dan banyak lagi. Anda boleh semak di sini.

Mereka yang boleh mendaftar pelan ini bakal menikmati Digi Postpaid 58 yang mana anda boleh mendapat pangilan tanpa had serta 15GB data. Anda juga boleh membeli tefon pintar di bawah pelan ini pada harga serenda RM68 berserta Kontrak.

Untuk maklumat lanjut, layari laman sesawang Digi Cares Corporate Heroes.


Kejutan Lagi! Siri OPPO Reno2 Bakal Melanda Pasaran Malaysia Bulan Oktober – Kuad Kamera Bersama 20x Zum

Bulan Ogos yang lalu kita telah melihat kehadiran siri OPPO Reno2 di luar negara, dalam hanya masa 2 bulan pihak OPPO Malaysia telah membawa berita baik kepada peminat mereka.

Siri OPPO Reno2 akan dibawa masuk ke Malaysia pada bulan Oktober nanti, adakah ketiga-tiga model iaitu Reno2, Reno2z dan Reno2F akan diperkenalkan khas kepada pengguna tempatan? Semua ini masih tidak diberitahu lagi, ikuti laporan penuh kami seterusnya pada hari pelancarannya.


SONOS Beam Kini Boleh Dibeli Di Harvey Norman & Machines – Berharga RM2,399

Pernah dengar jenama SONOS? Ia sememangnya terkenal dalam penghasilan aksesori seperti speaker, soundbar dan beberapa lagi. Terbaru, SONOS telah memperkenalkan sebuah soundbar premium terbaru keluarannya yang diberi nama SONOS Beam.

Didatangkan dengan rekaan nipis dan kompak, SONOS Beam sesuai dipadankan dengan TV masa kini. Bunyi yang dinamik disalurkan melalui subwoofer binaan dalaman mampu menjimatkan ruang sambil memberikan hiburan yang imersif.

Teknologi yang didatangkan bersama membolehkan soundbar ini menghemburkan bunyi bass yang padat tanpa menjejaskan kejelasan suara. Ia menyokong tiga mod audio antaranya mod standard dan mod sekeliling serta mod pintar di mana boleh mengawal prestasi suara secara automatik.

Lebih istimewa, soundbar ini turut dilengkapi ciri-ciri Amazon Alexa bagi membolehkan pengguna mengawal peranti ini hanya dengan menggunakan arahan suara sahaja. Bukan itu sahaja, ia juga sesuai bagi mereka yang inginkan konsep dalaman rumah yang moden dan sistem teater rumah yang kompak.

Kepada yang berminat, SONOS Beam dijual pada harga RM2,399 dan boleh dibeli di Machines dan Harvey Norman cawangan IPC Damansara serta Mid Valley Megamall.


[KHABAR ANGIN] Peranti Terbaru BlackBerry Bakal Dihasilkan Oleh TCL

Percubaan pertama BlackBerry dalam penghasilan peranti Android nampaknya kurang berjaya. Kurang daripada sejuta unik Blackberry Priv terjual setakat ini dan mereka melaporkan kerugian yang mencecah hampir USD600 juta pada suku pertama 2016. Kegagalan Priv dikatakan adalah kerana harga jualannya yang terlalu tinggi. Belajar daripada kesilapan itu, BlackBerry dikhabarkan akan melancarkan sebuah peranti baru pada harga mampu pada bulan Julai ini. Berita mengenaimnya telah tertiris semalam apabila sekeping gambar telah tersebar secara meluas di Internet.

Menariknya, peranti yang hadir dengan kod STH100-2 ini dihasilkan oleh TCL yang mengeluarkan peranti berjenama Alcatel. STH100-2 dipercayai adalah BlackBerry Hamburg yang menampilkan skrin berukuran 5.0 inci dengan resolusi HD penuh dan dikuasakan oleh pemproses Snapdragon 615. Khabar angin memberitahu, BlackBerry Hamburg hanya mempunyai skrin sentuh sepenuhnya tanpa papan kekunci fizikal sepertimana BlackBerry Priv. Kepada peminat tegar BlackBerry yang mahukan senuah peranti mampu milik, nantikanl sahaja kemunculan BlackBerry Hamburg pada bulan hadapan.


Spotify Sedang Bersiap Sedia Menawarkan Kualiti Audio Lossless Pada Servis Mereka

Penggemar muzik dan audio pastinya familiar dengan kualiti lossless yang mempunyai birate yang jauh lebih tinggi (1,411kbps) dari standard biasa (320kbps, MP3). Spotify pula merupakan medium pemain muzik yang semakin popular dan menjadi aplikasi yang wajib dimiliki hampir semua pengguna.

Bagi peminat muzik, tawaran kualiti lossless pastinya sangat-sangat dialukan dan Spotify dilaporkan sudah pun memulakan langkah mereka bagi menjadikan strim muzik pada kualiti lossless satu kenyataan. Beberapa pengguna melaporkan mereka menjumpai menu baru pada laman Spotify fungsi naik taraf servis yang menawarkan kualiti lossless. Walau bagaimanapun hanya segelintir sahaja pengguna yang melaporkan perkara ini dan Spotify juga tidak memberikan sebarang berita rasmi mengenai perkara ini.

Boleh jadi Spotify sedang mencuba dan bereksperimen dengan strim muzik lossless dan menunggu sehingga ia benar-benar matang dan stabil sebelum melancarkan ia kepada kesemua pengguna mereka.


Facebook Membangunkan Aplikasi Sosial Ala-Ala Snapchat?

Gergasi media sosial dunia, Facebook dikatakan sedang giat membangunkan sebuah aplikasi sosial yang menggunakan gambar dan video sebagai medium interaksi utama. Menurut beberapa sumber, aplikasi yang sedang dibangunkan itu menawarkan ciri dan fungsi yang hampir sama dengan aplikasi Snapchat, selain itu Facebook juga dilaporkan akan menyertakan sekali fungsi live streaming.

Aplikasi tersebut dilihat sebagai salah satu usaha dari Facebook bagi mengekalkan pengguna di dalam ekosistem mereka. Menurut statistik terdapat penurunan yang ketara pada jumlah pengguna yang berkongsikan kandungan pada laman Facebook utama, kebanyakan pengguna Facebook kini hanya melayari Facebook bagi mengetahui perkembangan semasa tanpa berkongsi apa-apa maklumat dan kandungan. Jadi bagi memastikan Facebook kekal relevan pada masa akan datang, mereka bersiap sedia untuk tampil dengan medium yang baru.


Sah! Tarikh Perasmian Siri Realme Jatuh Pada 7 November

Minggu depan kita baru sahaja diberitahu bahawa jenama di bawah OPPO iaitu Realme bakal menjelang di pasaran tempatan, kini tarikh rasminya telah diumumkan sah oleh pihak Realme.

Menurut kad jemputan yang diterima, majlis perasmian akan diadakan pada 7 November nanti, dan peranti yang akan diperkenalkan adalah Realme 2 dan Realme 2 Pro.

Realme 2 adalah peranti yang hadir bersama paparan skrin 6.2 inci HD+, 4GB RAM dan 64GB ROM, manakala Realme 2 Pro pula mempunyai paparan skrin 6.3 inci FHD+, 8GB RAM dan 128GB ROM. Cip pemproses adalah Snapdragon 450 pada Realme 2 yang berkapasiti 4,230mAh bateri, sementara Pro menggunakan Snapdragon 660 dengan kapasiti bateri yang lebih kecil iaitu 3,500mAh.

Kedua-dua model ini turut dibekalkan dengan sokongan dwi kamera, harga yang mesra pengguna adalah kunci utama rakyat Malaysia memberi tumpuan. Adakah tawaran harga pada akhirnya memuaskan dompet anda?! Kita sama-sama nantikan acara perasmiannya.


AnTuTu: Senarai Peranti Android Terbaik Sepanjang Bulan November 2019!

Tahun 2019 sudah masuk ke bulan terakhir, namun masih kelihatan pengeluar peranti pintar seperti realme, vivo, OPPO dan Xiaomi tidak berhenti melancarkan peranti pintar baharu dengan sokongan rangkaian 5G yang lebih canggih.

Sementara menantikan peranti baharu pada tahun depan, Antutu telah mendedahkan senarai peranti Android kelas flagship dan pertengahan bagi bulan November 2019. Adakah vivo NEX 3 5G masih menduduki tangga paling atas di ranking flagship setelah Oktober? Peranti kelas pertengahan pula, siapa pemenang terbaru? [ Baca: Antutu Oktober 2019 ]

Kita lihat sama-sama!


Pantum Lancar Elite Series Pencetak Berkualiti Tinggi Global Baharu

ZHUHAI, China, 19 Januari 2021 /PRNewswire/ — Pantum, jenama yang membangunkan, mengeluarkan dan menjual pencetak laser serta kartrij toner di seluruh dunia, melancarkan Elite Series, yang merupakan siri produk premium yang disediakan di serata dunia yang terdiri daripada enam model bermula daripada pencetak fungsi tunggal hingga pencetak berbilang fungsi. Antara siri baharu tersebut, BP5100DN merupakan yang pertama memasuki pasaran, bermula di Rusia, Eropah, Asia-Pasifik dan Amerika Utara. Diikuti oleh negara-negara serta wilayah-wilayah lain.

Pantum, sebagai sebuah syarikat yang teliti, akan terus menambah baik dan mengoptimumkan prestasi pencetak demi pengalaman pengguna yang lebih baik. Dengan tumpuan teguhnya untuk mengembangkan portfolio produknya bagi memenuhi keperluan pasaran yang berbeza, pengenalan Elite Series Pantum adalah penting kerana banyak sebab. Ia bukan sahaja melengkapkan segmen berkualiti tinggi portfolio Pantum, malah ia turut memberi nilai tambahan kepada rakan kongsi. Tambahan pula, ia menyediakan pengguna dengan lebih banyak pilihan, lantas dapat memenuhi keperluan mereka yang pelbagai.

Sebagai salah satu mesin terpantas dalam rangkaian produk A4 semasa Pantum, BP5100DN/BP5100DW baharu memberi produktiviti yang paling maju dan prestasi yang tiada tandingan, dengan pencetakan berkelajuan tinggi iaitu 40 halaman seminit (PPM) untuk kertas A4 dan 42 PPM untuk surat. Output halaman pertama dicapai dalam masa kurang daripada 6.9 saat. Tambahan pula, ia menawarkan kapasiti luar biasa dengan jumlah cetakan bulanan maksimum mencecah 80,000 halaman, didorong oleh bekas ruang kertas berbilang fungsi 60-halaman yang berkuasa. Pencetakan dupleks automatik juga membolehkan pengguna untuk menjimatkan 50% kertas. Kedua-dua dram dan toner berasingan adalah mesra alam dan berpatutan manakala struktur bingkai logam yang kuat dan tahan lasak memberi sokongan andal untuk pencetakan berterusan.

Model-model BP5100DN/BP5100DW Elite Series juga mudah digunakan, dengan teknologi pemasangan pemacu satu-klik ciri Pantum membolehkan pengguna menetapkannya dengan satu klik pada butang. Pencetakan itu sendiri mudah dilaksanakan dan boleh dilakukan pada telefon bimbit, melalui aplikasi Pantum, Air print, atau Mopria. Selain itu, model-model ini mempunyai mod senyap bagi memastikan persekitaran kerja yang senyap dan tidak terganggu. Justeru itu, ia sesuai khususnya untuk perusahaan bersaiz kecil dan sederhana, kumpulan kerja perusahaan dan pengguna kerajaan.

Menerusi jaringan jualan global yang semakin berkembang, kini Pantum berada di berpuluh-puluh negara serta wilayah di seluruh dunia. Dengan Elite Series baharunya yang dimulakan pada Tahun Baharu, Pantum memandang ke tahun 2021 yang menjanjikan harapan ketika ia berusaha untuk membawa penyelesaian pencetakan kepada pengguna yang lebih beraneka berbanding sebelum ini.

Latar Belakang Pantum

Ditubuhkan pada tahun 2010, Pantum ialah pengeluar pencetak, dengan perniagaannya mencakupi pencetak, bahan cetak serta penyelesaian dan perkhidmatan pencetakan. Pada tahun 2011, Pantum memulakan pengembangan luar negaranya menerusi jejak global semasa yang melibatkan berpuluh-puluh negara. Dengan teknologi berpatennya, Pantum komited untuk memenuhi keperluan pencetakan yang semakin berkembang dengan menawarkan produk yang menjimatkan, mesra pengguna dan cekap tenaga serta penyelesaian pencetakan yang andal. Hari ini, Pantum kini turut membawa nilai yang lebih besar kepada pelanggannya melalui produknya yang berkesan kos dan perkhidmatan premium.

Untuk maklumat lanjut, sila hubungi:

RusiaChulpan SadykovaWakil Jualan RusiaTel.: +7 987 2 975 973Emel: chulpan@pantum.com

EropahEn. Jack HaoPengurus Jualan EropahTelefon Bimbit: +86 15916279793Emel: jack.hao@pantum.com

Asia-PasifikEn. Aaron ZhaoPengurus Jualan Asia-PasifikTelefon Bimbit: +86 18928036307Emel: Aaron.zhao@pantum.com

Amerika UtaraEn. Kyan LiaoPengurus Jualan Amerika UtaraTelefon Bimbit: +86 13570615281Emel: kyan.liao@pantum.com

Keywords: Computer/Electronics Household/Consumer/Cosmetics Office Products Computer Accessories Retail New products/services

Source: PRNEWSWIRE


Keselamatan Terbaik & Kelajuan Yang Hebat Di Tangan Anda Dengan Galaxy A32 & A32 5G!!!

Tidak dapat dinafikan, kehidupan pada hari ini memerlukan kita bergerak dengan lebih pantas dan mendorong kita melakukan kerja-kerja dalam talian di mana sahaja melalui telefon mudah alih. Ia telah menjadi hab maklumat penting, menyimpan maklumat sulit bisnes kita dan maklumat peribadi yang sensitif. Oleh kerana ancaman dan trend yang sentiasa berkembang, kita perlu meningkatkan keselamatan mudah alih dan melakukan yang terbaik agar kita dapat mengelak daripada sebarang ancaman. Dengan adanya pembantu digital yang boleh dipercayai seperti A32 dan A32 5G, anda boleh rasa kekal selamat, kekal terhubung dan produktif di mana sahaja!

VIRUS DIKESAN! Anda tidak akan melihat notifikasi seperti ini pada A32 dan A32 5G, terima kasih kepada Samsung Knox – dengan ciri keselamatan berkualiti tinggi yang direka khas untuk pengguna Samsung bagi memerangi serangan penjenayah siber daripada mencuri data sensitif anda. Ia memastikan telefon anda selamat daripada sebarang gangguan yang tidak diingini dan ancaman berbahaya, dari saat anda membuka peranti tersebut dan menghidupkannya. Dengan sistem keselamatan dan penyulitan yang mempunyai pelbagai lapisan, anda tidak perlu risau tentang maklumat penting dan sulit anda kerana ia disimpan dengan selamat di dalam peranti Galaxy anda, walaupun anda kehilangan peranti tersebut!

Anda juga tidak lagi perlu menaip kata laluan yang panjang setiap kali anda perlu mengakses telefon anda, terima kasih kepada pengimbas cap jari pada skrin yang terdapat pada A32 dan pengimbas cap jari yang dipasang pada sisi A32 5G. Anda boleh mengakses telefon anda hanya sekelip mata yang akan menjimatkan masa anda dan mengelak intipan yang tidak diingini mengenai aktiviti yang anda lakukan pada telefon anda. Dengan ciri-ciri seperti Secure Folder, anda boleh mengakses gambar, video, dan dokumen berharga anda dengan selamat dan secara peribadi dari mana sahaja.

Sama ada anda berlumba dengan masa untuk menyelamatkan dunia atau untuk menyerahkan dokumen kerja yang penting, dapatkan kelajuan yang anda layak untuk miliki dengan Galaxy A32 5G! Bekerja dengan lebih pintar dan pantas pada peranti anda dengan kelajuan HyperFast yang akan menjadikan pelbagai tugasan anda lebih mudah. Anda boleh menstrim, memuat turun, berhubung dan bermain permainan dengan lebih efisien tanpa sebarang gangguan. A32 5G membawa anda kepada sambungan mudah alih generasi masa hadapan. Ia akan menjadikan pengalaman anda lebih menyeronokkan dan anda pasti tidak mahu ketinggalan!

Jangan tunggu lagi, dapatkan keselamatan terbaik dan pengalaman sambungan masa hadapan dengan Galaxy A32 dan A32 5G. Kedua-duanya Mampu milik, Menarik, Hebat– dan terbukti sangat berbaloi untuk menjadikan anda terus berada di hadapan.

Duo Galaxy A32 boleh didapati dengan harga runcit yang disyorkan iaitu RM1,099 (Galaxy A32) dan RM1,199 (Galaxy A32 5G) – dan jangan lepaskan promosi yang kini sedang berlangsung seperti disenaraikan di bawah:


HP Serlahkan Ekspresi & Pelopori Kreativiti Dengan Melancarkan Inovasi Baharu bagi Karyawan Masa Depan Malaysia!!!

HP Inc. Malaysia telah melancarkan rangkaian baharu inovasi PC dan Percetakan yang bakal menyerlahkan ekspresi sambil para karyawan bekerja dan menghasilkan kandungan baik di rumah mahupun semasa bergerak. Peranti terbaharu dalam HP Create Ecosystem, HP ZBook Create, HP ENVY x360 dan HP Deskjet Plus Ink Advantage 6000 series akan menzahirkan kreativiti Creators of Tomorrow.

HP ENVY x360 menggunakan pemproses berbilang teras AMD Ryzen 4000 Series untuk membawakan prestasi komputer riba mengagumkan menerusi sebuah pemproses berbilang ulir dan grafik Vega untuk tugasan multimedia intensif.

Serlah hasil karya anda dengan paparan mengagumkan berlandaskan Radeon Graphics, yang dipacu oleh hayat bateri luar biasa. Paparan skrin mikrosisi, berbilang sentuh dengan kaca Corning® Gorilla® Glass NBT™ dari sisi ke sisi membolehkan karya dicipta tanpa batasan, manakala HP Stylus Pen, dengan tahap kependaman dan kepekaan lebih tinggi membolehkan karyawan untuk bertukar warna dan menghasilkan karya secara semula jadi  tanpa sebarang gangguan.

HP ZBook Create, komputer riba 15” paling kecil untuk menghasilkan karya dan permainan komputer, membolehkan pengguna mencipta sambil bergerak, dengan cara yang jauh berbeza daripada masa lepas. Peranti ZBook Create memuatkan skrin DreamColor pemenang anugerah HP dengan hayat bateri 17.5 jam, yang tahan sepanjang hari2. Ini membolehkan pereka seni visual, pakar animasi dan pakar warna untuk memaparkan kandungan mereka dengan tepat pada skrin dari mana-mana sahaja.

Karyawan boleh mereka cipta, menyunting, memaparkan, dan menyiarkan, walau betapa rumit aliran kerjanya, dengan pilihan grafik Quadro® atau GeForce® dan pemproses Intel® Core™ dan Intel® Xeon® generasi akan datang.

Rangkaian mesin cetak HP DeskJet Plus Ink Advantage 6000 series menyediakan keupayaan percetakan yang berkualiti dan boleh dipercayai yang membezakannya daripada mesin cetak lain setarafnya. Warna terang dengan dpi optimum 4800×1200 dan output hitam dpi 1200×1200 membolehkan anda menghasilkan teks hitam menyerlah dan grafik terang untuk dokumen dan foto yang dicetak setiap hari.

Boleh didapati dalam warna putih, mesin cetak bergaya ini boleh dimuatkan secara anggun dalam ruang kerja dan kediaman. Alat ini menyediakan pengalaman percetakan lancar dengan interaksi intuitif dan berpandu dan dilengkapi dengan butang pintar yang hanya muncul apabila perlu.

Harga dan Bekalan

HP DeskJet Plus Ink Advantage 6000 series boleh didapati sekarang, bermula daripada harga RM459.


Video Reaksi Kali Pertama Melihat OnePlus 5T Dikongsi Oleh OnePlus

Apa reaksi anda untuk kali pertama apabila OnePlus menghasilkan OnePlus 5T, teruja atau biasa-biasa sahaja? Seperti yang sedia maklum OnePlus dahulunya menawarkan peranti berspesifikasi tinggi pada harga yang rendah tetapi, semakin hari ia tidak lagi menjadi peranti jimat poket.

Jika ditanya kepada peminat, sudah pasti mereka tidak akan kisah soal harga, berapa yang dijual mereka sanggup membayarnya. Walau bagaimanapun, kita ketepikan soal harga dan lihat video yang dikongsi oleh OnePlus sendiri tentang reaksi pengguna pertama kali melihat OnePlus 5T.

Nampaknya mereka sangat kagum dan teruja dengan produk terbaru OnePlus malah ada juga yang mengakui ia sebuah telefon pintar paling menakjubkan – tidak mustahil mereka ini mungkin bekerja dengan syarikat OnePlus.

Apa-apa pun jika anda diberi pilihan untuk memiliki OnePlus 5T, anda sanggup belanjakan wang anda?


Lineage OS Sudah Tiba Buat Beberapa Model

CyanogenMod, sebuah legasi yang cukup besar, namun sayangnya ia terpaksa berakhir. Selepas CyanogenMod menutup operasi mereka, Lineage OS pula dilahirkan bagi menyambung konsep sistem operasi Android berteraskan komuniti yang akan terus memberikan pengguna pilihan untuk menggunakan sistem operasi alternatif.

Setelah lama menunggu, Lineage OS telah melancarkan sistem operasi mereka. Namun buat masa kini hanya terdapat beberapa model sahaja yang boleh mendapatkan sistem operasi, antaranya adalah Nexus 6P, Nexus 5X, Nextbit Robin dan juga Redmi 1S. Jika anda menggunakan mana-mana peranti yang tersenarai dan ingin mencuba sistem operasi ini, bolehlah muat turun Lineage OS.

Sistem operasi yang ditawarkan buat masa sekarang adalah dalam versi experimental dan nightly, menurut Lineage, versi official akan tiba sekitar hujung minggu ini.


SSG Membuka Pejabat di Toronto, Kanada Untuk Memenuhi Pertumbuhan Di Rantau Amerika Utara Buat Kali Pertama

Syarikat peneraju penjana permintaan B2B global akan membawa penyelesaian pemasaran berasaskan data yang inovatif kepada pelanggan B2B Kanada dengan khidmat pasukan sokongan tempatan dengan pembukaan pejabat ketiga mereka tahun ini.

DENVER dan TORONTO, 3 November 2020 /PRNewswire/ — Selling Simplified Group, Inc. (SSG) hari ini mengumumkan pembukaan pejabat mereka di Toronto, Kanada sebagai pusat perkembangan perniagaan syarikat tersebut di Amerika Utara. Tatkala pertumbuhannya mencatat rekod paling tinggi pada tahun 2020, lokasi baharu ini merupakan yang ketiga untuk SSG tahun ini di peringkat global dan mengukuhkan lagi pegangan mereka di pasaran Amerika Utara.

SSG, sebuah syarikat penjana permintaan B2B global yang mengawal lebih daripada 165 juta rekod B2B, mengembangkan teknologi proprietari yang bermatlamatkan kelancaran serta analisis usaha pemasaran digital untuk pelanggan mereka di seluruh dunia. Beribu pejabat di Denver, Colorado, SSG mempunyai 12 pejabat di seluruh dunia. Lokasi terbaru ini merupakan yang kedua di Amerika Utara.

Jag Sidhu, Ketua Pegawai Operasi dan pengasas bersama, menyebut tentang pembukaan ini, “Walaupun dalam situasi global kini yang pertama kali terjadi, 2020 merupakan tahun paling kukuh buat kami kerana pemasar beralih kepada syarikat digital maju seperti kami untuk menstabilkan dan mengembangkan saluran dalam pasaran yang tidak menentu.

“Langkah strategik kami ke Toronto membantu kami memberikan perkhidmatan kepada pelanggan kami yang semakin meningkat di Amerika Utara dengan penuh dedikasi, serta membolehkan kami mempelbagaikan dan menyebarkan keupayaan operasi dan kreativiti kami dengan lebih jauh.”

Dengan mengikuti model kejayaan yang telah terbukti, SSG akan melengkapkan lokasi Toronto mereka dengan pakar jualan, kejayaan pelanggan, data, operasi serta pakar kreatif yang paling sesuai untuk memahami keperluan pelanggan serantau dan kawal selia data serta menghasilkan produk yang berkualiti dan berdaya saing.

“Visionayr, penyelesaian pemasaran kami yang lengkap dengan teknologi pengecaman niat tersuai serta hab kandungan berjenama, menjadi pembeza untuk kedua-dua portfolio produk dan pelanggan kami,” sambung Sidhu. “Dipadankan dengan data pihak pertama dan penyelesaian program, kami yakin bahawa pasaran B2B Kanada akan cepat bergantung pada kami sebagai rakan kongsi sebenar mereka dalam penyelesaian penjanaan permintaan yang inovatif.”

Penyelesaian SSG Visionayr dan tawaran Integrated Programmatic yang baru dilancarkan akan tersedia kepada pelanggan Kanada dengan segera, kedua-duanya disandarkan pada rekod dan kepintaran dari pangkalan data pemasaran B2B mereka yang merangkumi 6.4 juta rekod B2B Kanada.

Foto – https://ering.com.my/wp-content/uploads/2020/11/ssg-membuka-pejabat-di-toronto-kanada-untuk-memenuhi-pertumbuhan-di-rantau-amerika-utara-buat-kali-pertama.jpg

Source: PRNEWSWIRE


Samsung Galaxy J7 Prime 2 Diperkenalkan Dengan Samsung Pay Mini

Samsung secara senyap telah melancarkan Samsung Galaxy J7 Prime 2 ke pasaran India beberapa hari lepas. Ia sebuah peranti yang hadir dengan spesifikasi kelas permulaan bersama rekaan tradisional menggunakan tubuh badan berasaskan logam.

Peranti ini dilengkapi skrin bersaiz 5.5” TFT LCD (1920 x 1080p) yang dikuasakan cip pemproses Exynos siri-7, RAM 3GB, dan storan 32GB yang menyokong kad mikroSD. Dimuatkan bersama kamera utama 13 MP f/1.9 dan kamera depan 13 MP f/1.9, peranti ini turut dijana bateri sebesar 3,300mAh.

Galaxy J7 Prime 2 dioperasikan oleh Android Nougat serta menyokong ciri Samsung Pay Mini yang dilengkapkan dengan fungsi pengimbas cap jari di sebelah depan. Telefon pintar ini dijual di India dengan pilihan warna emas dan hitam pada harga INR13,990 (sekitar RM840) seunit.

Sumber


Huawei: Berusaha bersama Rakan Kongsi Cipta Nilai Baharu Bersama-sama untuk Semua Industri

SHENZHEN, China, 14 April 2021 /PRNewswire/ — Hari ini, Huawei menganjurkan sidang kemuncak mengenai topik “Nilai Baharu Bersama-sama” sebagai sebahagian daripada Sidang Kemuncak Penganalisis Global Huawei 2021. Bersama-sama lebih daripada 400 tetamu, termasuk penganalisis industri dan kewangan, pemimpin pemikiran utama dan wakil media, Huawei berkongsi pandangannya mengenai trend industri dan aplikasi penyelesaian dalam senario industri tertentu, bagi membantu pelanggan daripada semua jenis industri mencipta nilai baharu bersama-sama.

Bob Chen, Naib Presiden Huawei Enterprise BG, berkata bahawa ketika kita memandang ke hadapan menuju era pasca-pandemik, transformasi digital industri beralih ke tahap pertengahan dan tahap tinggi, yang dicirikan oleh pendigitalan sokongan dan sistem pengeluaran teras. Huawei terus mendayakan inovasi bersama, membina ekosistem terbuka dan mencapai kejayaan bersama dengan semua kategori rakan kongsi, membina penyelesaian khusus-senario yang inovatif berdasarkan Kembar Pintar sebagai seni bina teknologi. Dengan berbuat demikian, kami menyokong penaiktarafan industri pintar dan memudahkan transformasi digital untuk semua industri.

Bob Chen, Vice President of Huawei Enterprise BG

Di sidang kemuncak ini, Huawei berkongsi amalan transformasi digitalnya dalam bidang tenaga, pengangkutan, kewangan, pendidikan dan perkhidmatan perusahaan serta membincangkan selanjutnya mengenai sejauh mana penciptaan ekosistem digital dapat terus mencipta nilai buat pelanggan dan menggalakkan pembangunan industri serta pembinaan ekosistem demi mencapai hasil yang berjaya buat semua.

Dalam sektor tenaga, Robin Lu, Naib Presiden Eksekutif Unit Perniagaan Tenaga Global, Huawei Enterprise BG, berkata bahawa transformasi Tenaga dan transformasi digital merupakan trend dan hala tuju yang jelas. Tujuan utama pendigitalan adalah untuk menyerlahkan kuasa data bagi meningkatkan produktiviti. Pada masa depan, industri tenaga akan mencapai pembangunan yang mampan dan berkualiti tinggi sepanjang laluan menuju “satu matlamat, dua transformasi, tiga pemudahan dan empat hala tuju”. Yakni, dengan matlamat untuk mencapai emisi karbon sifar bersih, ia akan membantu perusahaan global merealisasikan transformasi tenaga dan transformasi digital, mempromosikan industri tenaga dan perusahaan dari pelbagai negara untuk mencapai matlamat “sifar bersih” melalui “dua transformasi”, membina lingkungan kerjasama ekologi pada skala global dan menggalakkan kerjasama, termasuk inovasi teknologi mesra alam, rendah karbon, kecekapan dan keberkesanan serta kerjasama antarabangsa.

Dalam sektor pengangkutan, Andy Bien, Ketua Pegawai Digital, Penerbangan Global, Unit Perniagaan Pengangkutan Global, Huawei Enterprise BG, berkata bahawa: “Kami telah menyaksikan minat yang semakin pantas terhadap transformasi digital dalam industri penerbangan untuk mengatasi impak buruk pandemik ini. Kesihatan dan keselamatan, kemampanan kewangan dan alam sekitar serta jangkaan penumpang yang meningkat akan mendorong perubahan ini. Penggunaan perkhidmatan tanpa wayar, infrastruktur awan dan kecerdasan mesin, disampaikan melalui infrastruktur digital yang selamat dan andal dapat memenuhi permintaan baharu ini terhadap penerbangan mampan. Peluang menanti ketika industri ini bersiap sedia menjalani pemulihan pada tahun 2021.”

Dalam sektor kewangan, Liu Yuanxin, Ketua Pakar Industri, Unit Perniagaan Perkhidmatan Kewangan Global, Huawei Enterprise BG, menegaskan bahawa dengan permintaan pelanggan dan pasaran yang berubah-ubah, bank-bank perlu menyedari bahawa pendigitalan telah menjadi satu keperluan. Pergerakan penting ke arah transformasi digital ini termasuk: membina sistem kolaborasi awan-terminal-pinggir; memanfaatkan nilai data dan algoritma; dan mewujudkan model perkhidmatan kecerdasan kewangan baharu yang menampilkan latihan berasaskan awan dan penaakulan terminal-pinggir.

Dalam bidang pendidikan, Edwin Diender, Ketua Pegawai Transformasi Digital Unit Perniagaan Kerajaan Global, Huawei Enterprise BG, menyatakan bahawa ICT akan mentransformasikan dengan lancar pengajaran dan pembelajaran. Pendidikan bersifat sepanjang hayat dan semakin diperibadikan. Dengan model digital baharu yang muncul secara menyeluruh — dalam bilik darjah, makmal penyelidikan dan pejabat pentadbiran, terdapatnya capaian kepada ilmu pengetahuan pada bila-bila masa, di mana-mana. Masa depan pendidikan pintar dan digital telapun tiba.”

Dalam bidang perkhidmatan, Hank Stokbroekx, Naib Presiden, Perkhidmatan Perusahaan, Huawei Enterprise BG, berkata dalam ucapan beliau bahawa Transformasi Digital bererti memanfaatkan teknologi untuk mengoptimumkan hasil perniagaan dan pengalaman pelanggan. Ini merupakan satu proses berterusan yang akan berlangsung selama bertahun-tahun lamanya. Memandangkan teknologi cenderung menjadi rumit dan membawa kepentingan yang kritikal, proses operasi perlu amat berciri automatik bagi memudahkan perkhidmatan yang dapat meramalkan dan mengatasi masalah.

Setakat Disember 2020, lebih daripada 700 buah bandar dan 253 syarikat Fortune 500 memilih Huawei sebagai rakan transformasi digital mereka. Pada tahun 2020, hasil jualan global mencecah CNY891.4 bilion. Hasil jualan bagi perniagaan perusahaan mencecah CNY100.3 billion, satu peningkatan sebanyak 23.0% berbanding tahun sebelumnya.

Sidang Kemuncak Penganalisis Global Huawei pertama telahpun diadakan pada tahun 2004. Tahun ini, 2021 menandakan tahun ke-18 berturut-turut berlangsungnya acara tersebut. Pada tanggal 12 hingga 14 April, yang mana akan berlangsungnya beberapa sesi berasingan untuk pakar-pakar industri domestik dan asing untuk bertukar-tukar dan berkongsi pandangan mereka. Untuk butiran lanjut, sila kunjungi https://www.huawei.com/en/events/has2021

Keywords: Computer Hardware Computer Networks Computer Software Computer/Electronics Internet Technology Telecommunications Telecommunications Equipment Trade show news

Source: PRNEWSWIRE


TimeTraveller, Merevolusikan Sistem Pembayaran Dari Touch ‘n Go

Bersempena dengan pelancaran TimeTraveller, peranti jam pintar pertama Malaysia yang dilengkapi fungsi pembayaran Touch ‘n Go ,11street membawakan anda promosi jualan peranti ini pada harga RM 222 (terhad untuk pembelian 100 unit pertama dari 11street).

Dengan TimeTraveller, anda boleh melakukan pembayaran tanpa tunai dengan lebih mudah di lebih 2,000 kedai, restoran dan juga pusat pembayaran yang menggunakan sistem Touch ‘n Go. Mudah kan, bukan sahaja anda boleh bergaya dengan jam ini, malah ia menjadikan pembayaran anda lebih selamat dan hassle free.

Harga jualan jam ini adalah RM 239 di hab Touch ‘n Go The Sphere, Bangsar South dan juga KL Sentral, dengan terdapat dua pilihan warna iaitu hitam dan putih.


ASUS ZenFone Zoom Dengan Sokongan 3X Optical Zoom Ternipis Di Dunia Mula Dijual Pada Harga RM2,099

ASUS Malaysia baru-baru ini telah melancarkan model terbarunya yang sangat dinanti-nantikan iaitu ZenFone Zoom untuk pasaran tempatan pada harga RM2,099. ASUS ZenFone Zoom sememangnya sangat istimewa kerana ia telah berjaya mempertingkatkan keupayaan penggambaran PixelMaster ke tahap baru dengan sokongan fungsi 3X Optical Zoom ternipis di dunia. Ini kerana ia telah dilengkapi dengan lensa Hoya yang menampilkan susunan lensa 10-elemen bagi menghasilkan gambar yang jelas dan sangat dekat sehingga mencecah 12x. Tidak cukup dengan itu, ZenFone Zoom juga turut dilengkapi dengan Dual LED Flash, auto fokus jenis laser dan juga teknologi penstabilan imej OIS yang berupaya memastikan hasil gambar yang tidak kabur dan terang.

ASUS ZenFone Zoom yang tampil dengan rekaan yang telah diperbaharui ini juga memperlihatkan penggunaan kerangka unibodi yang diperbuat daripada logam dengan tahap kenipisan mencecah sehingga 5mm. Bahkan panel belakangnya juga kelihatan lebih premium dengan kemasan kulit. Manakala dari segi sokongan spesifikasi pula, ia telah dikuasakan oleh pemproses Quad Core Intel Atom terkini dengan keupayaan 64-bit yang sangat pantas, serta RAM DDR3 berkapasiti 4GB. Di dalam majlis itu, ASUS juga telah mengambil peluang melancarkan beberapa peranti terbarunya seperti ZenBook Pro UX501 (RM 6,499), Zen AiO Pro (RM 4,599 / RM 5,599), ZenFone 2 Deluxe Special Edition (RM 1,799), dan juga ZenWatch 2 (RM 649 / RM 699 / RM899).


Apa Yang Menanti Anda Pada LEVEL UP Kali Ini?

Acara yang dinanti saban tahun, LEVEL UP kini telah kembali yang berlangsung dari 13 hingga 14 Jun. Menariknya, acara kali ini berlangsung secara atas talian. Apa yang menjadi sorotan pada acara kali ini? Jom!!

Menariknya, seramai speaker profesional yang terkenal yang sangat hebat dan terkenal. Mereka akan berkongsi ilmu dan input dalam dunia e-Sukan.

Lebih menarik, banyak permainan yang hadir dengan promosi menarik. Tak percaya? Tengok ni:

ZOMBIE SOUP

EXIMIUS: SEIZE THE FRONTLINE

CRAB WAR

MASKETEERS

COMBAT WOMBAT

MEKA WARS

POSTKNIGHT

Together: Island

ZOMBIE FRIENDS IDLE

RHYTHM DOCTOR

HEXLORDS: QUANTUM WARFARE

Duduk di rumah tidak menghalang pertandingan e-Sukan dilangsungkan. Wowwoww!!!HAdiah bernilai sehingga RM25000!! Berikut adalah pertarungan yang berlangsung:

Mega Gathering Cup

LEVEL UP Play-One Junior Cup: MLBB

MEKA WAR

COMBAT WOMBAT

EXIMIUS : SEIZE THE FRONTLINER

Jadi tunggu apa lagi!! Jom join!!!!


LG G6 Akan Memasuki Pasaran Malaysia Pada Awal Bulan Mei Dengan Harga RM2,999

LG G6 sebuah telefon pintar pertama di dunia yang menggunakan paparan dengan format nisbah 18:9 yang memanjang. LG Malaysia akan membawa masuk peranti ini pada minggu pertama awal bulan Mei 2017 dengan harga RM2,999 dan tarikhnya sedikit awal berbanding flagship daripada Samsung iaitu Samsung Galaxy S8.

LG G6 hadir dengan cipset Qualcomm Snapdragon 821, RAM sebesar 4GB, memori dalaman 64GB yang menyokong UFS 2.0 dan slot microSD (sehingga 2TB) sebagai tambahan. Bahagian belakang menyokong dwi-kamera 13 Megapiksel, kamera depan 5 Megapiksel. Penampilan luaran menampakkan kerangka tepi yang nipis tanpa permukaan kamera yang timbul dari panel belakang sebagaimana model LG G5 sebelum ini.

Terdapat tiga warna pilihan iaitu Astro Black, Ice Platinum, dan Mystic White. Selain itu ia turut didatangkan dengan sarung pelindung peranti yang boleh dilipat bernilai RM174 secara percuma (selagi stok masih ada). LG G6 akan berada di Authorized Retailer pada minggu pertama bulan Mei depan.


Heartisan Watch, Jam Tangan Pintar Sokong Bacaan Tekanan Darah!

Nampaknya jam tangan pintar yang menyokong fungsi kecergasan semakin mendapat sambutan pengguna komunikasi hari ini. Heartisans, sebuah syarikat dari luar negara telah mempamerkan jam tangan prototaip terbaru mereka yang diberi nama Heartisan Watch.

Menariknya jam tangan pintar ini, ia dapat membaca tekanan darah yang mana menggabungkan teknologi pengesanan ECG (electrocardiography) dan PPG (photophletysmogram), untuk mendapatkan nilai Pulse Transit Time, sebuah parameter yang membenarkan sesuatu peranti membaca nilai tekanan darah tanpa perlu menggunakan alat biasa.

Selain itu, Heartisan turut menyokong beberapa fungsi kecergasan lain seperti bersenam, kalori, kadar degupan jantung dan pelbagai lagi. Menggunakan sambungan Bluetooth, Heartisan Watch akan menghantar data ke peranti untuk disimpan atau dijadikan panduan oleh doktor.  Heartisan Watch akan mula menerima pra-tempahan bermula pada May 2017.


Lenovo Membawakan Sokongan Berpusatkan Pemain Uniknya ke Malaysia

Lenovo hari ini mengumumkan bahawa Legion Ultimate Support, menawarkan perkhidmatan dan sokongan komprehensif syarikat yang direka khusus untuk pemain, kini tersedia di Malaysia untuk pertama kalinya.

Dengan memberikan Legion Ultimate Support, Lenovo dapat menghadirkan solusi permainan holistik ke pasaran sambil memenuhi komitmen kami untuk menjadi penyedia penyelesaian, bukan hanya vendor PC.

Dengan Legion Ultimate Support, pemain boleh mendapatkan nasihat yang mereka perlukan untuk mengoptimumkan pengalaman permainan di desktop atau komputer riba Lenovo Legion yang dikuasakan Intel atau AMD mereka. Melalui telefon, e-mel atau sembang, mereka dapat memperoleh akses kepada juruteknik Legion Ultimate Support peringkat lanjutan yang memiliki banyak pengetahuan tentang produk serta komuniti dan forum permainan utama.

Sokongan Legion Ultimate tersedia di Malaysia, Kanada, Hong Kong, India, Indonesia, Jepun, Filipina, Singapura, Taiwan, Thailand, Vietnam, Amerika Syarikat.

Bagi mendapatkan maklumat lanjut, layari laman sesawang https://www.lenovo.com/my/en/legion-ultimate-support.


Memperkenalkan Dua Smartwatch Pertama Yang Akan Menggunakan Android Wear 2.0

Android Wear 2.0 baru sahaja dirasmikan dan Google telah memperkenalkan dua smartwatch dari LG yang akan menggunakan sistem operasi terbaru itu. Ayuh kita kenali dengan lebih dekat kedua-dua smartwatch ini.

LG Watch Sport adalah versi pertama siri terbaru ini, selain menyokong Android Wear 2.0, smartwatch ini mempunyai paparan POLED 1.38 inci, dengan resolusi 480 x 480 piksel. LG Watch Sport menggunakan pemproses Qualcomm Snapdragon Wear 2100, bersama-sama dengan 768MB RAM. LG juga menambah 4GB ROM kepada smartwatch ini untuk anda memasukkan fail seperti lagu dan lain-lain.

LG Watch Sport juga dilengkapi kebolehan selular dan GPS, jadi anda tidak perlu membawa smartphone anda ketika di luar kerana jam tangan ini boleh melakukan dan menerima panggilan. Ciri-ciri lain yang ada pada smartwatch ini adalah cip NFC untuk servis Android Pay, sensor kadar jantung, kelas IP68 dan bateri 430mAh dengan fungsi pengecasan tanpa wayar. Smartwatch ini boleh didapati dalam 2 warna yang berbeza: Titanium dan Dark Blue.

LG Watch Style pula hadir dengan paparan 1.2 inci beresolusi 360 × 360 piksel. LG Watch Style juga menggunakan pemproses Qualcomm Snapdragon Wear 2100 Wear, 512MB RAM dan 4GB ROM.

Bateri pada model ini mempunyai kapasiti yang lebih rendah, iaitu sebesar 240mAh yang juga menyokong fungsi pengecasan tanpa wayar. Selain itu ia juga mempunyai fungsi dan kebolehan yang agak terhad berbanding model Sport, namun masih menyokong fungsi asas seperti accelerometer, gyroscope dan sensor cahaya sekitar.


Senarai Peranti Motorola Yang Mendapat Kemas Kini Android 8.0 Oreo

Apa yang menjadi kerisauan apabila membeli peranti Android ialah kemas kini untuk sistem operasi tidak selalunya ditawarkan. Ini tidak seperti platfom iOS dimana kemas kini sistem operasi hadir sekurang-kurangnya selama lima tahun untuk satu model.

Baru-baru ini pihak Motorola mengumumkan bahawa peranti di bawah jenama mereka akan mula di kemas kini kepada Android 8.0 Oreo dalam masa beberapa bulan lagi. Mereka turut menyenaraikan peranti-peranti seperti :

moto z

moto z Play

moto z2 Play

moto x4

moto g5 Plus

Walaubagaimanapun, buat masa ini pihak Motorola masih belum memberikan tarikh yang sebenar. Tetapi, dengan adanya kemas kini terbaru ini sebahagian besar daripada anda kini mampu menarik nafas lega.


Tinjauan Menunjukkan Bahawa LOGO Besar Dicetak Pada Belakang Telefon Bimbit. Ada Netizen Tidak Bersetuju?!!

Seperti sudah menjadi kebiasaan terdapat segelintir logo pada telefon bimbit yang dicetak terlalu besar pada panel belakang peranti. Sehingga menyebabkan ada netizen meluahkan pandangan berkenaan hal ini.

Baru-baru ini, pihak berkuasa Android media asing melakukan tinjauan kecil mengenai “Apa pendapat anda mengenai logo jenama besar di bahagian belakang telefon bimbit”, dan seramai 1087 orang mengambil bahagian.

Hasil tinjauan menunjukkan bahawa mereka yang menyatakan rasa tidak senang mereka terhadap rancangan ini mencapai kemenangan luar biasa, menyumbang 75,16% dari jumlah keseluruhan pemilih. 20% tidak peduli dengan pendekatan ini, tetapi mereka hanya sekelompok kecil orang yang cenderung pada pandangan ini. Ramai di antara mereka mengatakan bahawa mereka dapat menutup LOGO besar di belakang melalui beberapa kaedah. Kurang dari 5% orang mengatakan bahawa mereka menyukai pendekatan ini, tetapi perkadaran ini kelihatan agak tidak dijangka.

Walau bagaimanapun, hampir 5% orang dalam tinjauan masih menyukainya, yang juga menunjukkan bahawa reka bentuk ini sangat bermakna. Kita tidak boleh memaksakan pendapat kita kepada orang lain, dan kita tidak boleh membiarkan orang lain menyukainya kerana kita membencinya. Sebaliknya, reka bentuk telefon bimbit ini juga memperkaya pilihan pembelian kami. Oleh itu, bolehkah anda menerima LOGO jenama besar yang dicetak di bahagian belakang telefon?


Rekaan OnePlus 9 Tertiris?? – Hadir Dengan Skrin Berlubang Dibahagian Sisi

Ramai yang sedang memperkatakan tentang peranti OnePlus 9 dan ramai yang berteka-teki bagaimanakah rupa paras peranti ini. Ada satu perkara yang mungkin menarik minat anda apabila dikatakan rupa paras peranti ini telah terdedah.

Imej ini telah dikongsikan menerusi laman sesawang 91 Mobiles. Menerusi gambar tersebut, ia tampil dengan skrin berlubang di bahagian sisi dan rekaan kamera yang seakan iphone 11.

Berkemungkinan peranti ini bakal tampil dengan skrin bersaiz 6.65 dengan kadar segar semula 120Hz dan kuasa dalaman Snapdragon 875. Kamerra Utama pula adalah 64MP.

Sejauh manakah kebenarannya? Teruskan bersama kami!!!


Invivoscribe Umum Kelulusan FDA untuk Edaran Cerakinan Mutasi CDx FLT3 LeukoStrat sebagai Kit IVD di Amerika Syarikat

SAN DIEGO, 20 Mei 2020 /PRNewswire/ — Invivoscribe akan menawarkan Cerakinan Mutasi CDx FLT3 LeukoStrat® sebagai kit dengan perisian analisis yang diluluskan oleh FDA.

Pada tahun 2017, Cerakinan Mutasi CDx FLT3 LeukoStrat® daripada Invivoscribe menjadi ujian FLT3 pertama yang diluluskan oleh FDA dan dilancarkan sebagai perkhidmatan ujian di LabPMM, makmal klinikal Invivoscribe di San Diego. Kelulusan tambahan PMA oleh FDA ini memberi pilihan kepada pelanggan untuk membeli kit Cerakinan Mutasi CDx FLT3 LeukoStrat® berlabel IVD untuk menjalankan ujian secara dalaman. Keupayaan untuk menjalankan ujian FLT3 yang cekap, tepat dan objektif di makmal serantau, pusat rawatan kanser dan hospital dijangka dapat menambah baik pengurusan pesakit yang didiagnosis dengan leukemia mielogenus akut (AML).

Sebagai diagnostik bantuan untuk midostaurin (AS, EU, Switzerland, Australia), gilteritinib fumarate (AS, JP, EU) dan quizartinib hydrochloride (JP), CDx LeukoStrat merupakan satu-satunya ujian mutasi FLT3 diseragamkan secara global yang disahkan memenuhi piawaian kawal selia antarabangsa bagi mengesan mutasi genetik dalam gen FLT3, yang merupakan salah satu mutasi pemacu yang paling penting dalam AML. Cerakinan Mutasi CDx FLT3 LeukoStrat® boleh digunakan sebagai bantuan dalam penilaian untuk pesakit AML bagi rawatan dengan terapi bersasaran FLT3 yang diluluskan.

“Pelancaran kit berlabel IVD akan memberi manfaat kepada pesakit yang mengalami AML dan merupakan alat yang kritikal untuk penyedia penjagaan kesihatan bagi mengenal pasti rawatan yang paling sesuai untuk pesakit AML FLT3mut+ yang baru didiagnosis atau relaps/refraktori,” kata Jeffrey Miller, Ketua Pegawai Saintifik dan Ketua Pegawai Eksekutif Invivoscribe.

Tujuan Penggunaan AS Cerakinan Mutasi CDx FLT3 LeukoStrat® ialah ujian diagnostik in vitro berasaskan PCR yang direka untuk mengesan mutasi penduaan tandem dalaman (ITD) dan domain tirosina kinase (TKD) D835 dan I836 dalam gen FLT3 pada DNA genomik yang diekstrak daripada sel mononuklear yang diperoleh daripada darah periferal atau aspirat sumsum tulang pesakit yang didiagnosis dengan leukemia mielogenus akut (AML).

Cerakinan Mutasi CDx FLT3 LeukoStrat® digunakan sebagai bantuan dalam penilaian pesakit dengan AML yang mana rawatan RYDAPT® (midostaurin) dipertimbangkan untuknya.

Cerakinan Mutasi CDx FLT3 LeukoStrat® digunakan sebagai bantuan dalam penilaian pesakit dengan AML yang mana rawatan XOSPATA® (gilteritinib) dipertimbangkan untuknya.

Ujian ini adalah untuk digunakan pada Penganalisis Genetik Dx 3500xL.

Latar Belakang InvivoscribeInvivoscribe telah Improving Lives with Precision Diagnostics® (Menambah Baik Kehidupan dengan Diagnostik Jitu) selama lebih daripada dua puluh lima tahun, memajukan bidang perubatan jitu dengan membangunkan dan menjual reagen, ujian dan alat bioinformatik terpiawai kepada lebih 700 pelanggan di 160 negara. Invivoscribe turut memberi kesan penting terhadap kesihatan global melalui jalinan kerjasama dengan syarikat-syarikat farmaseutikal bagi mempercepatkan kelulusan ubat dan rawatan baharu dengan menyokong percubaan klinikal antarabangsa, membangunkan, mengkomersialkan diagnostik bantuan dan menyediakan kepakaran dalam perkhidmatan kawal selia dan makmal. Dengan keupayaan terbuktinya bagi menyediakan akses global kepada reagen, kit dan kawalan boleh edar, selain perkhidmatan percubaan klinikal melalui subsidiari makmal klinikal antarabangsa kami (LabPMM), Invivoscribe telah menunjukkan bahawa ia merupakan rakan kongsi yang ideal. Untuk maklumat tambahan sila hubungi Invivoscribe di: customerservice@invivoscribe.com atau kunjungi: www.invivoscribe.com.

Logo – https://ering.com.my/wp-content/uploads/2020/05/invivoscribe-umum-kelulusan-fda-untuk-edaran-cerakinan-mutasi-cdx-flt3-leukostrat-sebagai-kit-ivd-di-amerika-syarikat.jpg

Source: Invivoscribe, Inc.

Keywords:  Biotechnology Computer Software Computer/Electronics Health Care/Hospital Medical/Pharmaceuticals FDA Approval

Source: PRNEWSWIRE


Merdeka With Fave – Jom ‘Grab’ Promosi Hebat Berganda Dengan Aplikasi Fave!

Selamat Hari Merdeka!

Meriahkan lagi sambutan hari merdeka dengan pelbagai promosi hebat! Bagaimana? Chill! Fave memberikan 10 pilihan jenama kegemaran rakyat Malaysia bagi memberikan anda cara terbaik berbelanja.

Lebih menarik, anda juga boleh menikmati rebat tunai sehingga 10% dengan aplikasi Fave!

NO

JENAMA PILIHAN

PROMOSI MENARIK DENGAN FAVE!

Chatime

Nikmati rebat tunai sebanyak 10% dengan aplikasi Fave – boleh didapati di 19 lokasi di seluruh Malaysia

Foh San

Nikmati rebat tunai sebanyak 3% dengan aplikasi Fave – Makan pelbagai hidangan lazat dengan penuh bergaya

Kluang Station

Malaysia Boleh

Nikmati rebat tunai sebanyak 5% dengan aplikasi Fave – pasti menjentik setiap tunas rasa yang menikmati

Milky Way

Tawaran sehingga 50% untuk biskut & kuih bulan durian dengan aplikasi Fave

Nam Heong Ipoh

Nikmati rebat tunai sebanyak 4% dengan aplikasi Fave

Nyonya Colours

Nikmati tawaran di bawah RM30 untuk dua orang dengan aplikasi Fave

Penang Road Famous Teochew Chendu

Dapatkan rebat tunai sebanyak 5% dengan aplikasi Fave

Purple Cane Tea Restaurant

Redbox

Nikmati rebat tunai sebanyak 5% dengan aplikasi Fave – Menyanyi sepuasnya!

WOWW! Menarik bukan? Tunggu apa lagi? Pergi tebus sekarang dan nikmati tawaran berganda jimat daripada Fave. Maklumat lanjut, layari Fave Merdeka Sale.
Muat turun aplikasi Fave:

App Store
Play Store


Fantasi RPG terkenal, Summoners War, melancarkan permainan baharu dan dipaparkan pada AppGallery

Permainan ini akan menawarkan pengguna AppGallery peluang bertempur di samping 100 juta Summoners di seluruh dunia, yang bersaing untuk mendapatkan Mana Cyrstal yang terkenal

LONDON, 21 Oktober 2020 /PRNewswire/ — Summoners War, permainan RPG kesukaan ramai dengan lebih 100 juta muat turun di seluruh dunia, telah berada di AppGallery, dengan membawakan pengalaman pertempuran baharu. Salah satu daripada permainan mudah alih berpendapatan tertinggi, Summoners War dibangunkan oleh Com2uS dan diiktiraf di seluruh dunia kerana permainan fantasinya yang penuh aksi, dengan pelancaran yang akan menampilkan ciri-ciri, watak dan medan pertempuran baharu.

Summoners War: Sky Arena – Memberi pengalaman permainan baharu pada platform yang telah dikenali

Sky Arena membawa Summoners kembali ke medan pertempuran untuk mendapatkan Mana Crystals, sumber penting dalam lingkungan permainan, bersama lebih daripada 1,000 jenis raksasa berlainan menanti untuk beraksi. Pasukan pemenang perlu mempertimbangkan kaedah taktikal untuk mengumpulkan pasukan raksasa paling berkuasa dengan jayanya dan berlawan untuk menang.

Com2uS – Memperluas pasaran global untuk membangunkan lebih banyak pengalaman permainan popular di dunia

Com2uS ialah tempat penghasilan beberapa permainan mudah alih terkenal di dunia yang ingin memperluaskan pasaran globalnya dengan kerjasama AppGallery. Melihat kepada perkembangan terkini industri permainan mudah alih, Com2uS menawarkan pilihan permainan berkualiti tinggi kepada khalayak sedia ada yang luas, di lebih daripada 160 buah negara. Dengan kerjasama yang berterusan bersama para pembangun dan penyelidik pasaran, Com2uS berharap untuk meneruskan jalur kemenangannya dan menawarkan pelanggan dengan pengalaman permainan mudah alih yang berdaya saing.

AppGallery – Salah satu daripada tiga pasaran aplikasi paling popular di dunia

Semua aplikasi dibangunkan dengan kerjasama Huawei, bersama beribu-ribu aplikasi berkualiti yang lain, tersedia pada platform aplikasi edaran Huawei yang terbuka dan selamat, iaitu AppGallery. Salah satu daripada pasaran aplikasi paling popular di dunia, AppGallery menghubungkan lebih daripada 490 juta pengguna aktif bulanan di lebih 170 buah negara dan wilayah kepada ekosistem Huawei yang pintar dan inovatif.

AppGallery menyediakan pengguna dengan lebih banyak pilihan aplikasi jelajah yang lebih baik, dengan beribu-ribu aplikasi di seluruh 18 kategori, termasuk berita, media sosial, hiburan dan banyak lagi.

Untuk maklumat lanjut, sila layari https://consumer.huawei.com/en/mobileservices/appgallery/.

Foto: https://ering.com.my/wp-content/uploads/2020/10/fantasi-rpg-terkenal-summoners-war-melancarkan-permainan-baharu-dan-dipaparkan-pada-appgallery.jpg

Keywords: Electronics Gaming Computer/Electronics Entertainment Mobile Entertainment Telecommunications New products/services

Source: PRNEWSWIRE


OnePlus 5 Diseksa – Lihat Dulu Sebelum Membelinya

OnePlus 5 adalah peranti ternipis pernah dihasilkan oleh pihak OnePlus dengan ketebalan hanya 7.35mm dan berat 153g, namun tidak semestinya peranti yang nipis boleh bertahan apabila dijatuhkan atau digunakan secara lasak.

Seperti kebiasaan, JerryRigEverything telah menguji OnePlus 5 yang menggunakan paparan Gorilla Glass 5. Mampukah peranti yang menyokong pengimbas cap jari dengan rekaan unibody aluminium berwarna hitam ini dapat bertahan? Mari kita lihat video ini…


Final-Lee…OPPO Menampilkan Wajah Baru OPPO R9s

Minggu lalu OPPO mengumumkan bahawa peranti R9s bakal hadir ke dalam pasaran Malaysia tidak lama lagi. OPPO R9s merupakan produk yang sedikit berbeza dari majoriti produk OPPO pada tahun ini yang lebih fokus kepada sebuah peranti dengan kemampuan selfie. Kali ini OPPO mahu menawan pengguna dengan kemampuan kamera belakang 16 megapiksel yang dikatakan mampu menangkap gambar dengan kualiti terbaik.

Pada 1 Januari 2017 nanti, OPPO bakal memperkenalkan duta produk R9s dengan kata kunci “Lee”, jadi ada mana-mana pembaca kami yang tahu siapa dia dengan kata kunci “Lee” ini?  Mari kita tunggu dan lihat!

Sementara menunggu peranti ini dilancarkan, OPPO juga telah memperkenalkan dua wajah baru yang akan menjadi penghias utama kempen dan promosi OPPO R9s. Fattah Amin dan Min Chen akan bekerjasama dengan OPPO dalam memasarkan R9s apabila ia dilancarkan kelak. OPPO yakin personaliti mereka yang positif boleh menyumbang kepada imej jenama sekaligus membolehkan OPPO mendekati pengguna di Malaysia.


Apple Music Kini Ditawarkan Bersama Music Onz U Mobile

Apple Music kini menjadi salah satu servis strim muzik terbaru yang ditawarkan di dalam pakej Music Onz U Mobile. Bagi pengguna pra-bayar dan pasca bayar U Mobile dengan akaun yang aktif, anda secara automatik layak menikmati servis strim muzik yang disenaraikan di dalam pakej Music Onz secara percuma.


Ujian Beta Android Nougat 7.0 Untuk Samsung Galaxy S7 & Galaxy S7 Edge

Tahun lalu, Samsung menawarkan program beta Marshmallow yang membenarkan pemilik Galaxy S6 dan Galaxy S6 Edge mendapatkan akses awal Android 6.0 sebelum kemas kini tersebut dilancarkan secara rasmi. Beberapa hari lalu Samsung telah mula melancarkan ujian beta Android 7.0 Nougat untuk Galaxy S7 di United Kingdom. Namun ia telah ditarik balik dan khabarnya ia akan mula dilancarkan pada 9 November.

Dikenali dengan nama Galaxy Beta Program, pengguna yang menyertai ujian beta ini perlu memuat turun aplikasi Galaxy Beta Program dan mengisi borang penyertaan program beta di dalam aplikasi ini. Samsung kemudiannya akan menapis permohonan, hanya sekelompok kecil pengguna sahaja akan terpilih bagi menyertai program ini.

Menurut khabar, program ini hanya dibuka buat pemilik Galaxy S7 dan S7 Edge di United Kingdom sahaja bagi fasa awal ujian. Kami akan berikan berita semasa jika ujian ini dibuka untuk pengguna tempatan.


Digi Buka Tempahan Awal & Tawarkan Samsung S9 Serendah RM2,269?!

Seperti yang sedia maklum negara yang akan menerima gelombang pertama ketibaan Samsung Galaxy S9 dan S9+ antaranya ialah Malaysia. Oleh itu, Digi telah membuka pra-tempahan awal bermula 1 sehingga 4 Mac 2018 kepada seluruh rakyat Malaysia untuk memiliki salah satu peranti yang tercanggih buat masa ini.

Terdapat hanya dua varian yang ditawarkan oleh Digi iaitu Samsung Galaxy S9 64GB dan Galaxy S9+ 128GB. Bagi Samsung Galaxy S9 hanya terdapat dalam warna hitam, manakala Galaxy S9+ pula ditawarkan dengan tiga pilihan warna iaitu Lilac Purple, Coral Blue dan juga Midnight Black.

Kepada yang berminat, anda boleh mendapatkan Samsung Galaxy S9 dengan harga serendah RM2,269 serta RM2,859 bagi Galaxy S9+. Peranti ini akan mula dihantar kepada pengguna bermula 9 Mac 2018. Anda juga berpeluang untuk mendapatkan hadiah percuma iaitu speaker Bluetooth Harman Kardon Onyx Mini bernilai RM699.

Tawaran yang disediakan Digi ini hanya untuk tempahan dalam talian di Digi Store sahaja. Jika berminat, lawati laman rasmi Samsung Galaxy S9 di Digi Store.


Pengguna Instagram Kini Boleh Sunting Gambar Yang Dihantar Menerusi Direct

Instagram merupakan aplikasi sosial yang sememangnya terkenal di Malaysia yang membolehkan pengguna berkongsi gambar dengan rakan-rakan.

Hari ini, Instagram hadir dengan fungsi baru untuk suntingan gambar yang dihantar menerusi Direct. Apa yang menarik, pengguna boleh sunting gambar yang dihantar, kemudian kongsikan semula kepada rakan-rakan dengan mudah.

Di antara fungsi suntingan yang tersedia adalah meletakkan pelekat, mengubah lakaran, menambah teks serta mengubah ukuran menggunakan mod suntingan yang sedia ada.

Selain itu, anda juga boleh menghadkan berapa kali rakan boleh melihat gambar atau video yang dihantar dengan memilih ‘One View’ ataupun ‘Allow Reply’. Jangan lupa kemas kini Instagram anda untuk menikmati fungsi menarik ini.


Globalization Partners Umum Pelancaran Hasil Utama di Asia Pasifik

Syarikat-syarikat kini dapat mempercepatkan rancangan pertumbuhan global dengan mudah di dalam dan luar rantau tersebut

BOSTON, 21 Julai 2020 /PRNewswire/ — Globalization Partners, yang mempermudahkan perniagaan global dengan membolehkan syarikat-syarikat untuk mengupah dan mengekalkan ahli-ahli pasukan dalam lebih 180 negara tanpa kerumitan untuk menubuhkan pejabat atau subsidiari cawangan antarabangsa, hari ini mengumumkan pelancaran pasukan hasil Asia Pasifik baharunya dan pelantikan Charles Ferguson sebagai Pengurus Besar di rantau ini. Dengan momentum perniagaan yang signifikan di seluruh Amerika Utara dan EMEA sepanjang 12 bulan yang lalu, Asia Pasifik menjadi wilayah utama yang seterusnya bagi trajektori pertumbuhan global syarikat berkenaan. Syarikat ini telah mengekalkan operasi pejabat belakang di Asia sejak tahun 2014. Tahap pertumbuhan baharu ini memberi tumpuan untuk mereplikasikan jentera penjanaan hasil yang telahpun dicipta olehnya di Amerika Utara dan memanfaatkan potensi pertumbuhan yang dilihat dari Asia.

Pengembangan ini adalah susulan daripada pusingan pendanaan syarikat sebanyak $150 juta dan pada ketika terdapatnya permintaan yang cukup tinggi terhadap penyelesaian Globalization Partners. Operasi Asia Pasifik yang baharu akan menyokong syarikat-syarikat yang berpangkalan di Asia yang ingin berkembang di dalam dan luar rantau ini. Ia juga akan menyokong kumpulan pelanggan Asia Pasifik syarikat ini yang semakin berkembang.

“Globalization Partners menyediakan kami dengan pandangan luar biasa mengenai standard dan peraturan pekerjaan di Australia, membolehkan kami untuk mengambil pengarah perkhidmatan kami dengan pantas dan mudah bagi memudahkan pengembangan kami ke rantau ini,” kata Robert DeSteno, Pengasas Bersama dan Ketua Pegawai Eksekutif Archive360. “Sebagai standard global baru muncul untuk pengurusan maklumat perusahaan pintar, penyelesaian mereka menjadikannya mudah buat kami untuk terus menumpukan perhatian pada perniagaan kami di samping mengelakkan keperluan untuk melabur banyak masa atau infrastruktur yang biasanya akan dikaitkan dengan pengembangan pasukan kami di Asia Pasifik.”

“Hasrat kami adalah untuk membawa penyelesaian kami yang membolehkan mana-mana syarikat untuk mengupah sesiapa sahaja, di mana-mana, dalam masa sesingkat dua belas jam ke dalam setiap pasaran di seluruh dunia,” kata Nicole Sahin, Ketua Pegawai Eksekutif dan Pengasas Globalization Partners. “Rantau Asia Pasifik menonjolkan peluang yang signifikan dan pengalaman keusahawanan serta eksekutif Charles Ferguson yang luar biasa dalam penyelesaian Pengurusan Modal Insan akan menjadi kunci untuk membolehkan kami mencapai matlamat pertumbuhan kami.”

Melapor kepada Diane Albano, Ketua Pegawai Hasil, Ferguson akan bertanggungjawab terhadap penskalaan dan kecekapan pasukan pasukan penjanaan hasil Asia Pasifik, mengurus strategi rakan kongsi syarikat dan akhirnya mereplikasikan kejayaan luar biasa Globalization Partners di Amerika Utara, dengan memanfaatkan keperluan pasaran untuk syarikat-syarikat Asia yang tercari-cari cara yang ringkas dan mudah untuk berkembang ke peringkat global.

“Kami menjangkakan bahawa APAC akan menjadi salah satu wilayah yang paling pantas berkembang dan Charles akan memainkan peranan penting dalam melaksanakan strategi di tapak operasi kami,” kata Diane Albano, Globalization Partners. Kepimpinan kukuh dan kepakaran beliau yang tiada tandingan dalam memimpin inisiatif pengembangan perniagaan di Asia amat sesuai ketika kami mengembangkan kehadiran kami di sana.”

Paling terkini Charles merupakan Ketua Pegawai Komersial Kumpulan untuk Tricor Group, pakar pengembangan perniagaan yang terkemuka di Asia, yang mana beliau bertanggungjawab untuk mereka bentuk dan melaksanakan strategi penjualan, pemasaran dan inovasi produk global. Sebelum memegang jawatan ini, Charles merupakan Presiden dan Pengurus Besar untuk rantau Asia Pasifik di ADP, yang mana beliau membawa pengalaman serta minat beliau terhadap teknologi ke hadapan sebagai pendorong untuk membawakan penglibatan pekerja ADP dan penyelesaian Pengurusan Modal Insan ke setiap saiz firma di Asia. Charles juga bersama-sama menubuhkan firma perkhidmatan perunding dan penasihat pengurusan ReedHamilton yang mana beliau memimpin amalan teknologi dan inovasi. Sebelum itu, beliau memegang jawatan-jawatan di SAP, Salesforce, Microsoft dan Intel.

“Asia Pasifik ialah salah satu pasaran yang paling dinamik di dunia dan saya tidak sabar-sabar untuk bekerjasama dengan pasukan ini bagi membina kehadiran kami dan mendorong peluang di rantau ini,” kata Charles Ferguson, Pengurus Besar, APAC, Globalization Partners.

Latar Belakang Globalization PartnersGlobalization Partners membolehkan syarikat-syarikat untuk berkembang ke peringkat antarabangsa dengan pantas dan mudah merentas enam benua dan 187 negara. Penyelesaian kami membolehkan syarikat-syarikat untuk mengupah pekerja selama sesingkat 12 jam tanpa perlu menavigasi isu-isu undang-undang, cukai dan sumber manusia (HR) antarabangsa yang rumit. Apabila syarikat-syarikat menemui bakat terbaik, ahli pasukan berkenaan dimasukkan ke dalam senarai gaji kami yang mematuhi peraturan tempatan. Kami merupakan penyelesaian yang paling dipercayai dalam pasaran dan menawarkan perkhidmatan sokongan premium 24/7/365. Kami mempunyai pasukan dan pejabat di seluruh dunia dengan ibu pejabat global terletak di Boston dan California manakala ibu pejabat serantau terletak di London, Ireland, Singapura dan Dubai.

Platform inovatif Globalization Partners ialah Privacy Shield yang diperakui untuk Data HR dan tekal mencapai 97% penilaian kepuasan pelanggan dengan menjadikannya mudah untuk syarikat-syarikat berkembang ke peringkat global. Untuk mengetahui lebih lanjut, sila kunjungi: globalization-partners.com atau berhubung dengan kami melalui Twitter, LinkedIn, Facebook, atau lihat Blog kami.

Hubungi:Karen PantinasKpantinas@globalization-partners.com617-729-4466

Keywords: Computer Software Computer/Electronics Workforce Management/Human Resources Corporate Expansion Personnel announcements Data Analytics

Source: PRNEWSWIRE


DOOGEE X5 Max “Make it unreplaceable”

DOOGEE nampaknya bakal menyaingi smartphone kelas pertengahan yang terdapat di pasaran sekarang apabila mengumumkan peranti terbarunya yang diberi nama X5 Max. Bagi yang tidak tahu, DOOGEE pernah memperkenalkan model X5 dan X5 Pro sebelum ini.

Menampilkan saiz skrin berukuran 5.0 inci HD 1280×720 piksel, terdapat beberapa keistimewaan yang dapat dilihat pada smartphone ini. Di antaranya adalah fungsi pengecaman cap jari yang pantas dipanggil Rapid Fingerprint, kapasiti bateri Li-Ion sebesar 4000mAh yang mampu bertahan selama 20 hari dalam mod standby dan juga lensa penggambaran depan beresolusi 8 Megapiksel menyokong sehingga 36 jenis mod Beauty.

Dioperasikan oleh Android 6.0 Marshmallow serta dikuasakan bersama MediaTek MTK6580 Quad Core dengan GPU Mali 400, X5 Max hadir dengan sokongan dua kad SIM 4G.

DOOGEE X5 Max bakal dilancarkan secara rasmi di Malaysia pada pertengahan bulan Jun ini.


Zymo Research Menerima Pengiktirafan Tanda CE IVD untuk Kit MagBead Viral Quick-DNA/RNA™

Proses pembersihan virus yang boleh dipercayai dan sensitif yang digunakan untuk pengesanan dan analisis virus SARS-CoV-2

IRVINE, California, 23 November 2020 /PRNewswire/ — Zymo Research hari ini mengumumkan bahawa Kit Viral MagBead Quick-DNA/RNA™ telah diluluskan untuk edaran ke pasaran Kesatuan Eropah (EU). Produk ini direka untuk proses pemurnian virus DNA dan/atau RNA yang pantas daripada sampel biologi yang disimpan di DNA/RNA Shield, Zymo Research.™ DNA/RNA Shield™ digunakan untuk pengumpulan sampel, pengawetan asid nukleik dan penyahaktifan patogen. Pengasingan asid nukleik berkualiti tinggi tersedia untuk semua aplikasi hiliran seperti Next-Gen Sequencing dan pengesanan RT-qPCR.

“Zymo Research memainkan peranan yang penting dalam memerangi pandemik COVID-19 yang sedang berlaku kini,” kata Dr. Stanislav Forman, seorang saintis di Zymo Research. “Semua produk dalam ujian aliran kerja COVID-19 kami telah diiktiraf dengan tanda CE IVD; oleh itu, ia dapat membantu pelanggan klinikal kami di negara-negara EU serta negara lain.”

Kit MagBead Viral Quick-DNA/RNA™ yang diiktiraf dengan tanda CE IVD ini memenuhi syarat keselamatan, kesihatan dan persekitaran EU. Ia boleh digunakan untuk pembersihan virus DNA/RNA, seperti SARS-CoV-2, virus yang menyebabkan COVID-19, atau jenis-jenis sampel patogenik yang lain. Kit tersebut merupakan sebahagian daripada beberapa ujian aliran kerja FDA EUA SARS-CoV-2 yang dibangunkan oleh syarikat terkenal seperti Illumina dan Fulgent Genetics.

“Kami amat berbesar hati apabila Kit MagBead Viral Quick-DNA/RNA™ Zymo Research menerima pengiktirafan Tanda CE IVD daripada EU,” kata Thiago Pinto Nogueira, Pengarah Pembangunan Perniagaan Veritas Bio . “Di Brazil, agensi kawal selia kesihatan kami (ANVISA) mengalu-alukan produk yang diiktiraf dengan Tanda CE. Ini mempermudahkan kerja-kerja kami apabila produk didaftarkan secara tempatan. Untuk para pelanggan kami, tanda ini menunjukkan bahawa produk tersebut telah mematuhi standard kesihatan dan keselamatan.”

Untuk maklumat lanjut tentang Kit MagBead Viral Quick-DNA/RNA™ Zymo Research, sila layari laman web mereka atau hubungi mereka melalui e-mel di covid19requests@zymoresearch.com.

Tentang Zymo Research Corp.Zymo Research ialah sebuah syarikat swasta yang telah memberi khidmat kepada komuniti saintifik dan diagnostik dengan alat biologi molekul canggih sejak 1994. “Keindahan Sains adalah untuk Menjadikan Semua Perkara Mudah”, adalah moto yang dizahirkan dalam semua produk mereka, daripada epigenetik hingga teknologi penyucian DNA/RNA. Terkenal dalam sejarah sebagai peneraju epigenetik, Zymo Research menjangkaui sempadan dengan penyelesaian baharu dalam pengumpulan sampel, pengukuran mikrobiom, alat diagnostik, dan teknologi NGS yang berkualiti tinggi dan mudah digunakan. Ikuti Zymo Research di Facebook, LinkedIn, Twitter, dan Instagram.

Foto – https://ering.com.my/wp-content/uploads/2020/11/zymo-research-menerima-pengiktirafan-tanda-ce-ivd-untuk-kit-magbead-viral-quick-dna-rna-1.jpg  Logo – https://ering.com.my/wp-content/uploads/2020/11/zymo-research-menerima-pengiktirafan-tanda-ce-ivd-untuk-kit-magbead-viral-quick-dna-rna.jpg

Source: Zymo Research Corp.

Keywords: Computer/Electronics Health Care/Hospital Infectious Disease Control Survey, Polls & Research STEM (Science，Technology，Engineering，Mathematics)

Source: PRNEWSWIRE


Kabel iPhone 12 Bakal Tampil Dengan Braided?

Peminat iPhone pasti teruja apabila dikhabarkan kabel iPhone 12 mungkin akan tampil dengan kabel jenis braided.

Perkara ini didedahkan menerusi satu tweet menerusi akaun yang menyatakan bahawa ia bakal hadir pada USB-C.

Sejauh manakah kebenarannya harus kita nantikan ketika ia dilancarkan beberapa bulan lagi.


honor 8 Pro Akan Menerima Android Oreo Tidak Lama Lagi

Honor Malaysia baru sahaja mengumumkan bahawa peranti terlaris mereka, honor 8 Pro akan menerima Android 8.0 Oreo tidak lama lagi. Pengumuman itu dibuat sendiri oleh Ketua honor Malaysia iaitu George Zhao di pejabatnya semalam.

Android 8.0 Oreo merupakan sebuah perisian terbaru keluaran Google yang menawarkan beberapa ciri baru yang lebih produktif serta berinovasi. Menerusi Android Oreo, ia mampu memberi perlindungan ekstra dalam keselamatan peranti dan Google sendiri menyatakan ia juga mampu mengimbas 50 juta aplikasi di dalam Google Play sehari serta menyekatnya.

Honor 8 Pro yang dilengkapi dengan pemproses Kirin 960 bersama memori RAM sebesar 6GB akan meningkatkan lagi prestasi honor 8 Pro lantas pengguna juga akan menikmati pengalaman mudah alih di tahap yang lebih tinggi. Dengan bateri berkapasiti 4,000mAh serta Android 8.0 Oreo nanti, penggunaan kuasa akan menjadi lebih efisyen dan lebih jimat.

Honor 8 Pro dijual dengan tanda harga RM1,999 di Vmall dan kedai atas talian serta pengedar-pengedar sah seluruh Malaysia. Untuk sebarang maklumat lanjut, anda boleh menyemaknya di laman Facebook honor.

Baca sekali : Panggilan Dan Liputan Pada Honor 8 Pro Kini Lebih Baik Dengan VoLTE


Magic Cleaner for WhatsApp

Sebagai pengguna aplikasi WhatsApp, kita sering menerima gambar-gambar yang tidak ingin disimpan di dalam smartphone, terutamanya gambar daripada group bukan? Kini, terdapat satu aplikasi yang memudahkan anda membuang gambar-gambar tersebut, dikenali sebagai Magic Cleaner. Ia akan mengimbas galeri WhatsApp dan memadam gambar yang tidak diperlukan.

Magic Cleaner menggunakan teknologi kepintaran buatan tersendiri, dalam memastikan gambar apakah yang ingin disimpan atau sebaliknya. Sebaik sahaja selesai mengimbas, ia akan menunjukkan gambar-gambar yang ingin padam, dan anda boleh memadamnya dengan hanya satu tap sahaja. Ia sekali gus dapat menjimatkan penggunaan ruang memori dalaman smartphone anda. Bagi pengguna OS Android, anda boleh memuat turun aplikasi Magic Cleaner ini secara percuma di Google Play.

Muat Turun

Android


Tiktok Melancarkan Alat Baru Pada Platform Ini Untuk Perangi Buli

Tiktok, destinasi utama untuk video mudah alih yang pendek, hari ini melancarkan ciri pengurusan komuniti yang teguh yang memberi kuasa kepada pencipta untuk menguruskan interaksi dengan kandungan mereka dengan lebih mudah. Ciri ini membolehkan pencipta untuk memadamkan komen atau melaporkan pengguna yang mereka rasa melanggar Garis Panduan Komuniti Tiktok dalam kumpulan sehingga 100.

Untuk menguruskan interaksi pada video, pengguna boleh menekan lama pada komen atau mengetuk ikon pensel di sudut kiri atas untuk membuka tetingkap pilihan. Dari sana, orang kini boleh memilih sehingga 100 komen atau akaun dan bukannya perlu pergi satu persatu, menjadikannya lebih lancar untuk memadam atau melaporkan beberapa komen atau pengguna blok secara pukal.

Ciri ini dilancarkan secara global sepanjang minggu yang akan datang dan membina usaha berterusan untuk mempromosikan komuniti Tiktok yang baik dan mengalu-alukan. Sebagai contoh, platform baru-baru ini memperkenalkan cara untuk menapis semua komen supaya hanya pencipta yang dipilih akan muncul pada kandungan mereka. Sebelum itu, ciri komen-cepat telah dilancarkan yang menggalakkan pengguna untuk mempertimbangkan untuk memberi komen yang berpotensi tidak baik pada video. Di samping itu, pengguna berusia 13 hingga 17 mempunyai perlindungan tambahan pada akaun mereka yang direka untuk mempromosikan pengalaman yang sesuai dengan usia, termasuk sekatan ke atas duet, jahitan, DMS, dan komen.

Perkongsian Tiktok dengan TSPA juga akan meningkatkan platform dan berulang apabila pendekatannya untuk menjaga orang yang selamat dalam komuniti yang didorong oleh kebaikan. Untuk maklumat lanjut mengenai kerja Tiktok di kawasan ini, lawati Pusat Keselamatan Tiktok yang boleh diakses menerusi tetapan aplikasi atau https://www.tiktok.com/safety/en/. Tiktok boleh didapati secara percuma di iOS dan Android melalui Apple Store, Google Play Store dan Huawei AppGallery.


OPPO Reno2 Rasmi – Sokong Snapdragon 730G + Kamera Utama 48MP + 20X Zoom Digital

Seperti dijanjikan, OPPO hari ini muncul dengan pengenalan ahli baru iaitu OPPO Reno2. Peranti ini dilihat hadir dengan pelbagai penambahbaikan spesifikasi yang menarik di samping kemasan rekaan lebih elegan.

OPPO Reno2 membawakan paparan skrin bersaiz 6.55” AMOLED FHD+ Panoramic Screen dengan nisbah skrin ke badan sebanyak 93.1%. Binaan peranti diperkemaskan dengan Corning Gorilla Glass 6 pada panel hadapan dan Corning Gorilla Glass 5 pada panel belakang sebagai pelindung utama. OPPO Reno2 disertakan dengan sokongan pengimbas cap jari terbina pada skrin – Hidden Fingerprint 3.0.

Enjin dalaman OPPO Reno2 dijana oleh cip pemproses Snapdragon 730G bersama sokongan 8GB RAM dan 256GB ROM. Peranti ini turut menyertakan sejumlah ciri menarik lain termasuk Touch Boost 2.0 & Link Boost.

Untuk kamera, OPPO Reno2 membawakan persediaan empat kamera utama dengan gabungan lensa : 48MP (main) + 8MP (wide angle) + 13MP (telephoto) + 2MP bersama kamera swafoto sebesar 16MP. Menariknya, lensa ini dikatakan menyokong 20x zoom digital dan 5x zoom hybrid.

Di samping itu, ia turut menyertakan sejumlah ciri menarik termasuk Ultra Wide Angle, Ultra Dark Mode, Ultra Steady Video dan Bokeh Effect Video (kamera depan & belakang). OPPO turut menyertakan sokongan 20x zoom digital dan 5x zoom hybrid untuk fungsi rakaman video.

Seterusnya, OPPO Reno2 membawakan persediaan bateri besar dengan kapasiti 4,000 mAh bersama sokongan pengecasan pantas VOOC 3.0. Peranti ini didatangkan dalam dua pilihan warna menarik seperti Ocean Blue & Luminous Black. Pada masa sama, OPPO memperkenalkan varian lebih asas iaitu : OPPO Reno2z dan OPPO Reno2F. Harga dan ketersediaan untuk pasaran India adalah seperti berikut :


Hasil USD LTI meningkat 11.2% YoY; Keuntungan Bersih meningkat 26.7% YoY

MUMBAI, India, 21 Oktober 2020 /PRNewswire/ — Larsen & Toubro Infotech (kod BSE: 540005) (NSE: LTI), sebuah syarikat perunding teknologi global dan penyelesaian digital, mengumumkan hasil Q2 FY21 pada hari ini.

Dalam Dolar AS:

Dalam Rupee India:

“Kami dengan sukacitanya ingin melaporkan pertumbuhan hasil 11.2% YoY dan pertumbuhan keuntungan bersih 26.7% YoY pada Q2. Kami juga gembira untuk mengumumkan satu perjanjian besar dengan TCV baharu bersih yang melebihi USD 40 juta dalam analitik. Urusan perniagaan kami yang besar tetap kukuh dan kami melihat peningkatan daya tarikan di ruang digital, awan dan analitik.

Pandemik ini telah memperlihatkan bahawa organisasi perlu memikirkan kembali model operasi sasaran mereka yang merangkumi transformasi digital agar tetap relevan di pasaran. Keadaan ini memberi peluang amat besar bagi syarikat seperti kami yang mempunyai keupayaan transformasi digital yang komprehensif,”

– Sanjay Jalona, Ketua Pegawai Eksekutif & Pengarah Urusan

Perjanjian Diperolehi Terkini

Anugerah dan Pengiktirafan

*Gartner tidak menyokong mana-mana vendor, produk atau perkhidmatan yang digambarkan dalam penerbitan penyelidikannya, dan tidak menasihatkan pengguna teknologi untuk memilih hanya vendor dengan penilaian tertinggi atau sebutan lain. Penerbitan penyelidikan Gartner terdiri daripada pendapat organisasi penyelidikan Gartner dan tidak boleh ditafsirkan sebagai pernyataan fakta. Gartner menolak semua jaminan, tersurat atau tersirat, sehubungan dengan penyelidikan ini, termasuk sebarang jaminan kebolehdagangan atau kesesuaian untuk tujuan tertentu

Sorotan Perniagaan Lain

Tentang LTI

LTI (NSE: LTI) adalah sebuah syarikat penyelesaian teknologi digital dan perundingan global yang membantu lebih 400 pelanggan berjaya dalam dunia menumpu. Dengan operasi di 31 buah negara, kami berusaha keras untuk pelanggan kami dan mempercepat transformasi digital mereka dengan platform Mosaic LTI yang membolehkan perjalanan mudah alih, sosial, analitik, IoT dan awan mereka. Ditubuhkan pada tahun 1997 sebagai anak syarikat Larsen & Toubro Limited, warisan unik kami memberi kami kepakaran dunia nyata yang tiada tandingannya untuk menyelesaikan cabaran perusahaan yang paling kompleks di kesemua industri. Setiap hari, pasukan kami yang mempunyai lebih daripada 30,000 LTI membolehkan pelanggan kami meningkatkan keberkesanan operasi perniagaan dan teknologi mereka dan memberikan nilai kepada pelanggan, pekerja dan pemegang saham mereka. Dapatkan maklumat lanjut di http://www.Lntinfotech.com atau ikuti kami di @LTI_Global.

Logo – https://ering.com.my/wp-content/uploads/2020/10/hasil-usd-lti-meningkat-11-2-yoy-keuntungan-bersih-meningkat-26-7-yoy.jpg

Keywords: Computer Software Computer/Electronics Internet Technology Semiconductors Telecommunications Earnings

Source: PRNEWSWIRE


SanDisk iXpand Mini Flash Drive, Peranti Storan untuk iPhone Anda

Western Digital Corporation baru sahaja memperkenalkan SanDisk iXpand Mini Flash Drive, sebuah peranti storan mudah alih yang menawarkan pengguna storan tambahan bagi menyimpan fail-fail seperti gambar, muzik, video dan lain-lain pada iPhone atau iPad anda.

SanDisk iXpand Mini Flash Drive dilengkapi penyambung Lightning dan USB 3.0 yang mampu memindahkan fail dengan pantas. Pemacu flash ini mempunyai reka bentuk yang moden dan kompak, selain mempunyai variasi kapasiti yang pelbagai sehingga 128GB.

SanDisk iXpand Mini Flash Drive juga menampilkan aplikasi iXpand Drive yang sudah dikemas kini dengan ciri-ciri baru yang akan memberikan pengalaman penggunaan yang lebih baik. Aplikasi ini kini mempunyai fungsi kamera jadi pengguna boleh merakam dan menyimpan gambar atau video terus ke pemacu dan bukannya pada peranti iPhone atau iPad mereka. Aplikasi ini juga membolehkan pengguna untuk secara automatik membuat sandaran kandungan dari iPhone atau iPad mereka, dan juga muzik main semula dalam aplikasi.

SanDisk iXpand Mini Flash Drive hadir bersama jaminan terhad selama dua tahun. Ia boleh didapati dari stor jualan atas talian Lazada.


iWedia lantik Xavier Marlé sebagai Pengarah Jualan dan Pembangunan Perniagaan di APAC

LAUSANNE, Switzerland, 9 Februari 2021 /PRNewswire/ — iWedia, penyedia penyelesaian perisian terkemuka untuk peranti TV, berbesar hati untuk mengumumkan pelantikan Xavier Marlé sebagai Pengarah Jualan dan Pembangunan Perniagaan di Asia Pasifik.

Xavier yang berpangkalan di Singapura, mempunyai pengalaman selama 15 tahun dalam industri TV Berbayar dan memegang beberapa jawatan fokus pelanggan di APAC. Sebelum menyertai iWedia, beliau berjaya membantu pengembangan serantau bagi Verimatrix, Brightcove, SeaChange dan lebih terkini iFeelSmart, di mana beliau berkhidmat sebagai Naib Presiden Jualan, Akaun dan Pembangunan Perniagaan.

Pemindahan tahun ini menggabungkan pasukan iWedia di APAC dan mengikuti misi syarikat untuk menyediakan sokongan berterusan lebih pafu kepada pelanggan dan rakan niaganya.

Hans-Jürgen Désor, Ketua Pegawai Eksekutif iWedia, menyatakan, “Kami mengalu-alukan penyertaan Xavier ke dalam syarikat. Kecekapan beliau diiktiraf di seluruh industri TV digital di mana beliau telah menubuhkan sebuah rangkaian profesional yang kukuh.” “Pelbagai teknologi yang diusahakan oleh beliau, berserta pemikiran eksekutif beliau akan menjadi sangat berharga buat semua Telco dan pengendali TV Berbayar di rantau tersebut dan juga buat iWedia,” tambah Hans.

Xavier menegaskan, “Saya amat gembira menyertai iWedia dan menyumbang kepada pengendalian perisian kelas dunia kepada pengendali tingkat tertinggi di APAC. Saya yakin bahawa dengan kepakaran iWedia melaksanakan projek TV kompleks di seluruh dunia dan khususnya di pasaran APAC, digabungkan dengan pelbagai jenis penyelesaian, perkhidmatan nilai tambah dan keupayaan integrasi sistem, kami akan berjaya membangunkan perkhidmatan generasi akan datang untuk pengendali APAC.”

Mengenai iWedia

iWedia S.A. menyediakan penyelesaian perisian kelas dunia untuk peranti TV bersambung. Kami adalah perintis dalam AndroidTV dan menyokong pelanggan kami dengan seni bina perisian dan kepakaran reka bentuk, produk terbukti di lapangan dan perkhidmatan kejuruteraan yang kos efektif. Kami berbangga mengendalikan pengendali Telekom utama, pengendali PayTV dan OEM automatif tingkat 1 dengan penyelesaian media kami.

iWedia menyampaikan perkhidmatan integrasi perisian yang cekap dan berskala yang dilaksanakan oleh pasukan berpengalaman bagi membolehkan penyebaran pantas peranti elektronik pengguna dalam jumlah yang tinggi. iWedia beribu pejabat di Switzerland dengan makmal-makmal pembangunan di Belgrade dan Novi Sad, Serbia, serta pejabat jualan dan sokongan di Brazil, Perancis, Jerman, India, Singapura dan Korea Selatan.

Untuk mendapatkan maklumat lanjut, sila lawati: www.iwedia.com dan hubungi:

David C. Paul,Pengurus Pemasaran, iWediadavid.paul@iwedia.com

Keywords: Computer Networks Computer Software Computer/Electronics Entertainment Multimedia/Online/Internet Telecommunications Television Personnel announcements

Source: PRNEWSWIRE


Si Gala Mengambil Alih big Bad Wolf Book Dan Memperkenalkan Serigala Jahat!!!

Mulai hari ini, laman web e-dagang BIG BAD WOLF Books [https://online.shopbigbadwolfbooks.com/] akan diambil alih oleh Si gala, seekor serigala bibliophile yang licik dan pandai memujuk. Tawaran potongan harga sebanyak 95% dari harga asal yang ditawarkan di Jualan Buku Online SERIGALA JAHAT akan memaparkan beribu-ribu buku berbahasa Malaysia yang pasti akan menyeronokkan pencinta buku bagi semua peringkat umur di negara Malaysia.

Bertujuan untuk memupuk niat membaca dan melahirkan perasaan riang ketika membaca sambil meluaskan pasaran di penduduk luar bandar, jualan Buku ini “diambil alih” untuk keseronokkan dan untuk memperkenalkan persona baharu. Dengan memberi tumpuan terhadap buku berbahasa Malaysia, Si gala telah berjaya menghimpun beberapa penerbit tempatan terkenal seperti PTS Media Group Sdn. Bhd., Penerbitan Pelangi, Penerbitan IMAN, dan Buku Fixi untuk menyertai Jualan Buku Online SERIGALA JAHAT.

Apa yang peminat buku boleh harapkan dari Si gala di Jualan Buku Online SERIGALA JAHAT? Baiklah, Si gala mempunyai tawaran promosi berikut: tawaran eksklusif buku Bahasa Malaysia terpilih yang bernilai dari RM1.00; dapatkan potongan diskaun tambahan sebanyak 10% [dibatasi pada RM20 untuk setiap transaksi] apabila membelanjakan minimum RM200 dalam satu transaksi; beli mana-mana dua (2) Buku Ajaib dengan harga RM15; dapatkan tiga (3) Buku Bergambar cerita dongeng klasik dengan harga RM20 atau beli mana-mana tiga (3) Buku Berbunyi FUNTIME dengan harga RM25 sahaja; penghantaran percuma di Semenanjung Malaysia dengan pembelian bersih RM100; dan dapatkan potongan diskaun sebanyak 50% dari penghantaran untuk Malaysia Timur tanpa perbelanjaan minimum.

Jadi, jom lah sertai Si Gala dan bersiap sedia untuk meneroka dan berbelanja di Jualan Buku Online SERIGALA JAHAT untuk buku-buku Bahasa Malaysia yang berkualiti dengan harga yang berpatutan dari keselamatan dan keselesaan rumah anda sepanjang tempoh PKP penuh ini.

Untuk maklumat lebih lanjut mengenai BIG BAD WOLF Books, sila lawati:

Laman Web: https://bigbadwolfbooks.com/.

Facebook: https://www.facebook.com/bbwbooks.

Instagram: https://www.instagram.com/bigbadwolfbooks/.

Twitter: https://twitter.com/bigbadwolfbooks.


Super Mario Run Menjana 5 Juta USD Dalam Masa 24 Jam

Ketika anda sedang mengumpul syiling di dalam permainan Super Mario Run pada iPhone anda, Nintendo pula sedang mengumpul keuntungan yang berlipat ganda melalui permainan tersebut.

Menurut laporan firma kajian, Sensor Tower, Super Mario Run telah menjana kira-kira USD 5 juta (RM 22.39 juta) dalam masa 24 jam pertama setelah permainan tersebut sedia dimuat turun dari App Store. Super Mario Run dicatatkan sebagai permainan yang paling banyak dimuat turun di 80 buah negara dan menduduki carta aplikasi terlaku.

Tetapi kejayaan awal ini bukanlah satu jaminan pada masa hadapan. Ada kemungkinan bahawa prestasi awal ini akan reda dengan segera seperti yang dialami permainan Pokemon Go. Super Mario Run adalah percuma untuk dimuat turun, dan kemudian anda boleh melakukan pembelian bernilai USD 10 (RM 44.79) bagi membuka semua kandungan permainan.

Secara purata pemain telah menghabiskan 15.5 minit bermain dalam tempoh 24 jam pertama aplikasi ini tersedia. Nombor tersebut mungkin akan menjadi lebih tinggi lagi jika tidak kerana penguncian kandungan berbayar. Namun begitu bagi menjadikan permainan ini terus menarik dan mengekalkan pemainnya, Nintendo dijangkakan akan mengumumkan diskaun tidak lama lagi bagi pembelian kandungan permainan.


Kongsi Cerita Unik & Menangi Tiket Penerbangan Ke Hong Kong Bersama OPPO Malaysia!

Dengan slogan kata “Seize The Night” dalam mempromosikan OPPO R17 Pro, OPPO percaya bahawa setiap bandar mempunyai kisah menarik tersendiri untuk dikongsi, terutama pada waktu malam.

Jadi, ayuh! Kongsi kisah dan menang hadiah! Sertai peraduan “Thousand Stories Of The Night” bagi merebut peluang memenangi hadiah menarik yang berupa peranti OPPO R17 itu sendiri dan tiket penerbangan ke Hong Kong!

Langkah 1 : Anda perlu berkongsi mengenai kisah malam (tidak lebih daripada 150 patah perkataan) beserta gambar waktu malam yang terbaik.

Langkah 2 : Kongsikan entri tersebut di media sosial (Facebook & Twitter). Pastikan setting akaun media sosial anda ditetapkan pada umum (public).

Langkah 3 : Jangan lupa sertakan hashtag berikut: #OPPOR17Pro #StoriesOfTheNight supaya entri anda dapat dilihat.

Pemenang untuk peraduan ini akan diumumkan pada 17 Disember 2018 pada jam 11:59pm di platform media sosial OPPO. Untuk maklumat lanjut mengenai peraduan, sila klik DI SINI.

Bagi yang berminat, R17 Pro kini sudah boleh didapati pada harga RM2,699 melalui kedai-kedai konsep rasmi OPPO atau gedung membeli belah atas talian seperti Lazada, Shopee, 11 Street, Senheng, SenQ  dan Celcom Blue Cube.

________________________________________________________________________

Artikel berkaitan:


Xiaomi Redmi 3S Mula Ditawarkan Di Malaysia

Xiaomi Malaysia telah mengumumkan penjualan secara rasmi peranti terbarunya di pasaran tempatan, Redmi 3S yang dibuat menerusi laman Facebook rasminya. Peranti ini bakal dijual oleh pengedar ERA Internation Network dan juga Lazada.

Rekaan Redmi 3S yang berasaskan logam sepenuhnya, membuatkannya kelihatan premium walaupun hadir dalam kelas pertengahan. Selain reka bentuk yang premium, paparan skrin yang berukuran 5.0 inci mampu memaparkan imej pada resolusi HD 720p, sementara keupayaan kamera utama turut dibekalkan 13 Megapixel dengan sokongan PDAF.

Dikuasakan oleh pemproses Snapdragon 430 dengan bateri berkapasiti 4000 mAh, Redmi 3S ditawarkan oleh dua variasi berbeza iaitu 32GB, 2GB RAM serta 32GB, 3GB RAM dan kedua-duanya menyokong fungsi pengimbas cap jari.

Xiaomi Redmi 3S dengan 2GB RAM berharga RM 599 dan 3GB RAM pula berharga RM 699. Pra-tempahan telah bermula pada 17 September 2016 di Lazada dan akan dijual bermula 24 September 2016 nanti.


GP x Smiley Special Edition PowerBank

GP Batteries baru-baru ini telah memperkenalkan bateri tambahan milik mereka yang dikenali sebagai GP x Smiley Special Edition PowerBank yang tampil dengan ukuran 112 x 63 x 13.5mm dan seberat 135g.

Menariknya bateri tambahan ini, ia menampilkan lima rekaan menggunakan emoji di antaranya Smiley Face, Sungglasses, Heart Eye, Yummy Face dan Illusion. Selain menyediakan satu port port microUSB sahaja dengan output 5V DC 2.1A dan input 5V DC 1A yang boleh turut menawarkan kapasiti bateri Lithium Polymer sebesar 5200mAh.

Masa yang diambil untuk mengecas smartphone adalah 1.5 jam dan mengecas semula bateri tambahan ini pula 7.5 jam. Untuk memudahkan pengguna mengetahui status bateri yang ada, terdapat sebuah butang ON/Power serta empat lampu LED yang akan memberitahu status bateri GP x Smiley Special Edition PowerBank yang tinggal.

UJIAN!!
Editor sendiri telah cuba mengecas smartphone Asus ZenFone Selfie menggunakan bateri tambahan GP x Smiley Special Edition PowerBank. Sebelum mengecas, bateri hanya tinggal 30% sahaja. Selepas satu jam mengecas, bateri naik dari 30% ke 61%.

Tertarik dengan GP x Smiley Special Edition PowerBank ini? Cepat menangi power bank ini secara percuma!! Sertai peraduan sekarang juga!


Stenn Tutup Program $200 Juta Baharu Perluas Perkhidmatan Pembiayaan Perdagangan Digital

LONDON, 12 Mei 2020 /PRNewswire/ — Stenn International Ltd., sebuah syarikat teknologi data dan kewangan yang menyediakan penyelesaian dalam talian yang inovatif kepada pembeli dan penjual dalam rantaian bekalan global, hari ini mengumumkan bahawa ia telah menutup kemudahan pembiayaan baharu yang bernilai $200 juta daripada Crayhill Capital Management LP (“Crayhill”), pengurus kredit persendirian dan pemberi pinjaman berasaskan aset yang berpangkalan di New York. Kemudahan ini melengkapi program pensekuritian belum terima akaun yang memenangi anugerah sedia ada Stenn, yang menyediakan pembiayaan kepada syarikat-syarikat yang terlibat dalam perdagangan antarabangsa.

Program baharu ini, Pendanaan Langsung Stenn (Stenn Direct Funding), membawa ciri ‘accordion’ yang besar dan distrukturkan untuk memudahkan akses kepada modal kerja untuk pelanggan baharu dan sedia ada melalui teknologi pendanaan dalam talian Stenn. Kemudahan baharu ini akan membantu menyediakan kecairan dan pengurusan aliran tunai kepada syarikat-syarikat global yang terjejas akibat pandemik coronavirus.

Ditubuhkan pada tahun 2015, Stenn menyediakan pembiayaan yang mantap untuk perdagangan antarabangsa dalam pelbagai industri, membantu menangani ‘jurang pembiayaan perdagangan’ $1.5 trilion yang dikenal pasti oleh International Chamber of Commerce sebagai keperluan penting yang tidak dipenuhi dalam pembiayaan perdagangan global.

Greg Karpovsky, Pengasas Stenn, mengulas: “Kami berbesar hati untuk memperdalam perkongsian pembiayaan kami dengan Crayhill ketika syarikat-syarikat yang berdagang di peringkat antababangsa amat memerlukan akses kepada kecairan bagi menyambung semula perdagangan. Stenn berkedudukan unik untuk menyokong kumpulan pelanggan globalnya kali ini. Strategi jangka masa panjang kami bakal meluaskan kumpulan pelanggan kami dan jejak global dengan membina penyelesaian pendanaan digital yang boleh diskala dan membentuk hubungan yang mantap dengan rakan-rakan kongsi modal seperti Crayhill.”

Josh Eaton, Rakan Pengurusan Crayhill, mengulas: “Kami berasa gembira untuk memperluas dan mengukuhkan perkongsian kami dengan pasukan Stenn. Syarikat ini kukuh dari segi kewangan dan berkembang pesat, dengan tumpuan pada inovasi dalam program modal dan penghantaran perkhidmatan. Program Pendanaan Langsung Stenn mengukuhkan kedudukan utama dalam pasaran Stenn dalam pembiayaan perdagangan antarabangsa.”

Chris Rigby, Ketua Pembiayaan & Pasaran Modal Global Stenn, mengulas: “Program yang disokong aset baharu ini menyediakan Stenn dengan kapasiti pembiayaan tambahan yang besar secara komited, sekali gus menawarkan perkhidmatan untuk memperluas rangkaian produk dan jangkauan bidang kuasa Stenn dengan ketara. Program itu sendiri amat fleksibel dan menyediakan Stenn dengan laluan terus yang boleh diskala dan mesra pengguna ke pasaran dalam tempoh jangka panjang.”

Latar Belakang Stenn International Ltd.

Stenn International Ltd. ialah sebuah syarikat teknologi data dan kewangan berpangkalan di UK yang menyediakan pembiayaan yang fleksibel kepada syarikat-syarikat yang terlibat dalam perdagangan rentas sempadan. Penyelesaian pembiayaan perdagangan Stenn boleh diperoleh dan diurus secara dalam talian, mempercepatkan akses kepada kecairan untuk pembekal eksport di samping membolehkan pembeli import untuk membeli dengan syarat-syarat akaun terbuka. Amalan inovatif ini membolehkan Stenn untuk membuat pembiayaan dalam sektor dan wilayah geografi yang kini terabai dalam perdagangan global.

Stenn beroperasi secara global dengan pejabat-pejabatnya di Buenos Aires, Los Angeles, New York, Miami, London, Amsterdam, Brussels, Dusseldorf, Berlin, Mumbai, Singapura, Hong Kong, Guangzhou, Hangzhou, Qingdao dan Shanghai. Ketahui lebih lanjut di stenn.com atau ikuti Stenn di Twitter, LinkedIn dan Facebook.

Latar Belakang Crayhill Capital Management

Crayhill Capital Management LP ialah sebuah firma pengurusan aset alternatif berpangkalan di New York yang mengkhusus dalam peluang-peluang kredit persendirian berasaskan aset. Firma ini dilancarkan pada Ogos 2015 dan didaftarkan dengan SEC A.S. sebagai penasihat pelaburan. Crayhill berusaha untuk membawa penyelesaian modal melalui struktur pembiayaan yang disesuaikan. Strategi pelaburan berasaskan asetnya memanfaatkan kepakaran dan hubungan sektor yang mendalam dalam seluruh pasaran pembiayaan berstruktur dan pembiayaan khas. Untuk maklumat lanjut sila kunjungi www.crayhill.com atau emelkan kepada info@crayhill.com.

Keywords:  Banking/Financial Service Computer Software Computer/Electronics Accounting news, issues Corporate Expansion Data Analytics Financial Technology

Source: PRNEWSWIRE